Diwali 2020 Special -श्रम के लाठी से दलिद्दर के भगावल जाये , Bhojpuri Special the message of Diwali is clear success come from hard work only – News18 Hindi\nश्रम साधना से मिलल सफलता के दीया से ही दीवाली जगमग हो सकेला.\nदिवाली के बाद भोरही मेहरारू सभ सूप पीट-पीट के दरिदर भगावेली स. ई एह से कि लक्ष्मी आ दरिद्रा ई दूनो बहिन एक साथे कबो ना रहस त दरिद्रा के भगा के लक्ष्मी के स्थायी निवास के कामना कइल जाला.\nLast Updated : November 13, 2020, 15:03 IST\nहमनी के हर साल जइसे एहूं साल दियरी-बाती के पर्व मनावे जा रहल बानी स त एह पर्व के निहितार्थ के धेयान में राखल आजु के समय खातिर सबसे बड़ जरुरत बा. 14 बरिस के वनवास के दौरान अपना पराक्रम से असुरी शक्ति के नाश कइला के बाद अपना कर्तव्य के मान राखत भगवान श्रीराम जब अयोध्या लौटनी त उहां के स्वागत में दिवाली मनावल गइल. फेर अयोध्या में रामराज्य स्थापित भइल. एह पूरा आख्यान में कर्तव्य प्रधान बा, अधिकार ना. सभ अधिकार कर्तव्यन के पालन से स्वत: मिल जाला. कर्तव्य समाज द्वारा निर्धारित होखेला. हमनी के अइसने समाज बनावे के दिशा में अग्रसर होखे के पड़ी.\nभोजपुरी में ये भी पढ़ें : दीवाली पर माटी से बनेला आ सजेला सपना के घरौंदा - मटकोठा\nसाधना से सफलता के संदेश ह दिवाली\nदियरी-बाती के त्योहार माने दिवाली खाली दियरी जलावे, मिठाई बांटे आ पटाखा फोड़े के त्योहार ना हवे बलुक जिनगी में त्याग, श्रम, साधना आ कर्तव्य के बोध करावे वाला परब-त्योहार हवे. धन के देवी लक्ष्मी के पूजन के साथे नया बही-खाता शुरू करे के पर्व हवे, जवन ई संदेश देला कि पिछला बरिस नफा भा नुकसान कुछुओ भइल होखे ओकरा से आगे बढ़ के नया शुरुआत कइल जाव त ओहिजे भगवान राम के लौटे के प्रसंग ई संदेश देला कि उपलब्धि खाली श्रम से मिल सकेला आ एकर कवनो दोसर विकल्प नइखे.\nई एगो अइसन साल रहल बा, जवना में हर कुछ पर कोरोना वायरस के संक्रामक प्रभाव के छाया रहल बा. दिवालियो पर एकर छाया बा. बाजार पहिले जइसन गुलजार नइखे. एकर कारण बा कि लोग सोशल डिस्टेंसिंग के अबहियों पालन क रहल बाड़े त दोसरा ओर कोरोना के वजह से जवन देश-दुनिया के आर्थिक गतिविधि ठप पड़ल रहे ओकरो असर बाजार पर हावी बा. कोरोना काल में भोजपुरिया प्रदेश के जवन ‘परदेसी बालम’ गांव-जवार छोड़ के ‘बाहरा’ कमाये गइल रहले ऊ फेर गांवे लौटले त अबही ले ऊ बगैर कामकाज के गांवहीं बइठल बाड़े. उनकर श्रमशक्ति के समुचित उपयोग नइखे हो पावत आ एकरा वजह से उनका श्रमशक्ति से उपार्जित होखे वाला धन उनका लगे नइखे, जवना से दिवाली के बाजार में रौनक पहिले वाला नइखे.\nदरिद्रता आ बेरोजगारी\nएही दौर में बिहार में विधानसभा के चुनावो भइल आ दिवाली के पहिले होली के पर्व मनावे के एगो अवसरो आइल. हर चुनाव में नेता लोग बड़का–बड़का दावा वादा करे ला बाकिर एकरा में से अधिकतर वादा-दावा पूरा ना भइला के वजह से बेरोजगारी आ दरिद्रता के स्थायी वास भइल बा. बिहार में उद्योग –धंधा स्थापित करे के ले के कबो कवनो राजनीतिक दल गंभीरता ना देखवलस बाकिर एह चुनाव में रोजगार आ नोकरी के मुद्दा उठल त ई उमेद लउकता कि शायद अब एह दिशा में सार्थक प्रयास होई आ ‘परदेसी बालम’ लोग के एहीजे उनका श्रम आ प्रतिभा के मूल्य मिली आ दियरी के प्रकाश जइसन उनको जिनगी में रोशनी आई. हमनी इहाँ एगो परंपरा रहल बा कि दिवाली के बाद भोरही मेहरारू सभ सूप पीट-पीट के दरिदर भगावेली स. ई एह से कि लक्ष्मी आ दरिद्रा ई दूनो बहिन एक साथे कबो ना रहस त दरिद्रा के भगा के लक्ष्मी के स्थायी निवास के कामना कइल जाला. एही तरे जब बिहार में श्रम आ प्रतिभा के उपयोग के संसाधन विकसित होई तब एहिजा से विपन्नता आ दरिद्रता से निजात मिली. बिहार से दरिद्रता खेदे के अब महती जिम्मेदारी सत्ता में लौटल सत्ताधीश के बा. ई जिम्मेदारी ओह लोगन के कर्तव्यो हवे जवन दियरी–बाती के ई त्योहार संदेश देला. हमार एगो गजल बा जवना में दिवाळी के लेके कई गो अशआर बा-\nमेहनत से खुशहाली आई\nएह में श्रम के लाठी से दलिद्दर के भगावे के बात कहल गइल बा. हम सूप से दलिद्दर भगावे के सदियन से चलत आ रहल परंपरा के उपहास नइखीं करत बल्कि ओह दलिद्दर के भगावे में श्रम के जवन महत्ता बा ओकरा के पकड़े के कोशिश करsतानी. हम बहुत सोचनी गरीबी आ दरिद्रता पर. हमरा लागल कि ई खाली श्रम के लाठी से ना भागी. श्रम से भागे के रहित त बहुत अइसन श्रमिक बाड़न जेकर दिन-रात खटला के बादो पेट नइखे भरत. त फेर एगो गजल लिखनी-\nगिरमिटिया लोग उदाहरण बा\nतब जाके ई रहस्य खुलल कि श्रम के लाठी से ना ज्ञान भरल श्रम के लाठी से गरीबी भागी. अनुभव आ ज्ञान के आधार पर श्रमशक्ति के उपयोग से दुनिया में अनके करिश्मा भइल बा. आज से 186 साल पहिले2नवंबर के अपना घर के रौशन करे के उमेद लीहले पहिला गिरमिटिया मजदूरन के खेप मॉरिशस के धरती प पहुंचल रहे. ई ऊ धरती रहे जवन चारो ओर से समुन्दर से घिरल, जंगल आ पत्थर से भरल एगो टापू रहूवे, बाकिर जिनगी में रोशनी के कामना लिहले ई मजदूर अपना श्रमशक्ति के बूता प ओह पत्थर के टापू के दुनिया के स्वर्ग बना दिहले. त का ऊ श्रमशक्ति भोजपुरिया प्रदेश, बिहार भा अपना देश के स्वर्ग में तब्दील करे के कुबत नइखे राखत? बिल्कुल राखता, बाकिर एकरा खातिर जवन इच्छा शक्ति आ मर्यादा के कर्तव्यबोध होखे के चाही ओकरा के जगावे के जरुरत बा. एह कर्तव्यबोध के एहसास करावे खातिर हमनी के भगवान श्रीराम के शरण में जाये के होई आ उनके से ई फेर सीखे के पड़ी.\nभगवान राम भी इहे संदेश देले रहने\nदरअसल, राम खाली एगो राजा आ व्यक्ति ना रहले बलुक एगो व्यवस्था रहले. जिनगी के हर आयाम, चाहे उ राजनीति होखे, चाहे समाज, चाहे आर्थिक परिप्रेक्ष्य होखे, चाहे न्यायिक परिप्रेक्ष्य, चाहे लोक होखे, चाहे लोक खातिर तंत्र, सबका खातिर राम एगो मर्यादा स्थापित कइले. हमनी के इहां राम के केतना महत्व रहल बा, ई एह बात से भी समझल जा सकत बा कि राम से संबंधित हमनी के तीन गो बड़ उत्सव बा. दिवाली 14 बरिस के वनवास के बाद राम के अयोध्या लौटला के उत्सव ह. ऊ रामराज्य के आरंभ के भी उत्सव ह. रामनवमी राम के जन्म के उत्सव ह अउर ओकरा के पूजा परिवार में मनावल जाला. बाकिर दशहरा सार्वजनिक उत्सव ह. दशहरा आसुरी बाधा सब के समाप्ति के उत्सव ह. राम जी लंका विजय के बाद ओकरा के विभीषण के वापस लौटा देले रहनी. एह से ऊ असुर सत्ता के समाप्ति ना ह. ओकरा के फेर से धर्म के शासन में ले आवल ह. दशहरा राम के पराक्रम के उत्सव ह. एकर साफ अर्थ बा कि अपना पुरुषार्थ के बल प बड़का से बड़का चुनौती के ना खाली सामना कइल जा सकता बलुक ओकरा से पार पा के एगो अलग लोक स्थापित कइल जा सकता.\nहमनी के समाज के एह लोक-स्मृति से हमनी के रामराज्य के तीन गो महत्वपूर्ण विशेषता के पहचान सकत बानी स. रामराज्य धर्म के शासन ह, ओकर आदर्श नैतिक ह, ओकरा में राजा अउर प्रजा दूनो ही धर्म द्वारा शासित होखेले. ओहिजा प्रजा प राजा के भा राज्य के शासन नइखे. रामराज्य के स्थापना खातिर खुद ईश्वरे अवतार लेके पृथ्वी प प्रकट भइल रहन. त का अब जबकि ठीक दिवाली के पहिले बिहार के सत्ता में आइल लोग राम के आदर्श राज से कवनो सीख लीहे?\nदीया के आगे संकल्प होखे - अपराजेय बनेके\nरामराज्य के दूसर विशेषता ई बा कि ऊ अपराजेय बा. उ अनुलंघनीय बा. ऊ पराक्रम में एतना ऊंचा बा कि केहू ओकरा से युद्ध करे के साहस ना क सके. ऊ नीति में एतना ऊंचा बा कि केहू ओकरा से युद्ध करे के इच्छा ना क सके. अइसहूं बिहारी भा भोजपुरिया प्रतिभा के कवनो सानी नइखे, एहिजा के लोग जहवां गइल ओहिजे आपन परचम लहरावल बाकिर ऊ अपने घर में पराजित बाड़े, उनकर पराक्रम हेरा गइल बा. रामराज्य स्थापित करे खातिर अब फेर से भगवान राम ना अइहे बलुक हमनिये के राम बनके अपना के अपराजेय बनावे के पड़ी, अपना पराक्रम के धार दे के ओकरा के गौरी शंकर तक पहुंचावे के पड़ी. रामराज्य के तीसरा विशेषता ई बा कि ओकर राजा राम मर्यादा पूर्वक रहत रहन. श्रीराम मर्यादा पुरुषोत्तम रहनी. उहां के अनुकरण प भारत के सभ राजा लोगन के मर्यादा में रहे के प्रेरणा मिलत रहेला. आज हमनियो के मर्यादा के ओह शिखर प पहुंचे के संकल्प लेवे के पड़ी तबे हमनी खातिर ई दियरी-बाती के पर्व सार्थक हो सकी.\n(लेखक कवि और भोजपुरी के गज़लकार है.)\narticle in Bhojpuri Diwali 2020 Ramrajya


चिराग सात जोजना के बारे में भी अंटसंट बोल रहल बाड़े. जनेसर के बूझा गइल कि गजाधर मेहता अनराज बाड़े, बात टारे खातिर कहले, का भइया छोड़s ई सभ बात, चाह पीयव जाव.\nLast Updated: October 30, 2020, 12:03 AM IST\nनीतीश के बाद के?\nजनेसर पासवान कलकत्ता के परसिडेंसी कौलेज के पढ़ल रहन. कवनो बात नाप जोख के बोलत रहन. गजाधर मेहता देने देख के जनेसर कहले, देखs भइया, एक ना एक दिन सभ राजा के गद्दी छोड़े के पड़ेला. नीतीशो जी के कहियो पारी समाप्ति के घोषणा करे के पड़ी. इ सवाल तs सोलह आना जाइज बा कि नीतीश जी के बाद के गद्दी सम्हारी? भाजपा जरूर बड़s पाटी बा लेकिन उ बिहार मे केहू के सीएम चेहरा ना बना सकल. काहे से कि भाजपा आज ले नीतीशे जी के कपतानी में खेललsस. जब ले नीतीश कुमार के चली भाजपा के कवनो खेलाड़ी आगा ना अइहें. लालू –राब़ड़ी राज के अतीत हरमेसा तेजस्वी के राह में रोड़ा बनी. बीस-पचीस साल पहिले राजद के लोग जवन तांडव मचावले रहे उ केहू भुलाइल नइखे. तेजस्वी के खिलाफ कचहरी में केसो चल रहल बा. अदालत से का फैसला आई केहू नइखे जानत. नीतीश के जवाब देवे खातिर पढ़ल लिखल, बेदाग अउर करमठ नेता के जरूरत पड़ी. ओह समय में चिराग के अहमियत बढ़ जाई. जनेसर चुप भइले तs गजाघर मेहता कहले, सपना जरूर देखे के चाहीं, लेकिन दिन में ना. तू चिराग के खातिर दिन में सपना देख रहल बाड़s जनेसर. अबहीं कय गो लोजपा के बिधायक बाड़न? दुइयो गो ना? दू गो बिधायक वाला पाटी के नेता पांचs बरिस में सीएम बन जाई? हद कइले बाड़s.


पटना में हीरा तराशे के कारखाना खुलल – टटका खबर\nबियफे का दिने पटना में एगो कारखाना के उद्घाटन मुख्यमंत्री नीतीश कुमार कइलन. एह कारखाना में हीरा तराशे के काम होखी आ हर महीना नाहियो त तीन लाख हीरा तराशल जाई. एह मौका पर उपमुख्यमंत्री सुशील मोदी, श्रम मंत्री जनार्दन सिंह सिग्रीवाल आ उद्योग मंत्री रेणु कुशवाहा समेत अनेके खासमखास लोग मौजूद रहुवे.\nबतावल जात बा कि एह कारखाना से बिहार में छह सौ करोड़ रुपिया के निवेश होखी आ डेढ़ हजार कारीगरन के काम मिली. उद्घाटन का मौका पर अपना विरोधियन पर तंज कसत मुख्यमंत्री नीतीश कुमार कहलन कि अब त ओह लोग के मुँह बन्द हो जाए के चाहीं जे कहत रहुवे कि बिहार में एगो सुईयो के कारखाना आजु ले ना खुल पावल.\nजाने जोग बा कि बिहार फाउण्डेशन का सहयोग से एगो लेदर फैक्टरी के शिलान्यास फतुहा में पहिलही हो चुकल बा आ ई दोसरकी सफलता ह बिहार फाउण्डेशन के.\nTags: पटना, हीरा कारखाना


अयीसन आदत वाला लईका के कवनो लईकी ना पसंद करेले!\nकवनो लईकी के अपना जीवन साथी मे कवना गुण के चाहत होखेला? जीवन साथी के खोजत कवनो लईकी कईसन लईकन से दूर रहल चाहेली? लईकन के कवन अवगुण कवनो लईकी के दूर करेला? अइसने कुछ सवाल के जवाब एह लेख मे शामिल बाटे।\nबहुत लईकिन संगे अयीसन होखेला उ अचानक कवनों लईका के बारे में तय क लेवेली कि "बस, बहुत हो गईल! एकरा से इ हमार अंतिम मुलाकात बा अवुरी अब एकरा से हम ना कबहूँ मिलब"। लेकिन अयीसन काहें होखेला? एकर जवाब ए लेख में शामिल कुछ महिला के विचार में मिल सकता।\nसीमा सिंह, मीडियाकर्मी\nहम कवनो चीज़ के बहुत सोच समझ के पसंद करेवाला लोग मे से बानी। हम एगो लईका के बहुत कारण से नापसंद क सकेनी। हमरा ओ लईकन से दूर रहे के मन करेला जवन बहुत धार्मिक होखे, बहुत परंपरावादी होखे भा अयीसन होखे के ढोंग करेले। एकरा अलावे हम मनकड़ेर (कड़ा मिजाज वाला) लोग से कवनों कीमत प बात ना कईल चाहेनी।\nमनकड़ेर लईका पहिले त सिर्फ अपने बारे में सोचेले बाद मे जदी मौका मिली त उ लोग दोसरा केहु के बारे मे सोचेले। मनकड़ेर के बाद धोखबाज, घमंडी, नासमझ, बेचैन, अवुरी दोसरा के नीच लगावे वाला लोग से दूर रहल पसंद करेनी। हमार विचार बा की जदी आप अपना के ढ़ेर महान बुझतानी त हमरा आपके कवनों जरूरत नईखे।\nअस्मिता पांडे, छात्रा\nपूर्ण त केहु ना होखेला तबहूँ बहुत अयीसन आदत बा जवना के चलते बहुत लईका हमरा मने ना भावस। सभसे पहिला बात, लईकन के शरीर के दुर्गंध। लईका चाहे कतनों सुघर होखे, लेकिन उनुका शरीर के गंध हम नईखी बर्दाश्त क सकत।\nदूसरा बात, लईका के बात करे के तरीका। लइका जदी चापलूस होखे, जबर्दस्ती टूटल-फूटल अँग्रेजी बोले, तबहुओं टाटा बाय-बाय। लेकिन बात करत घड़ी जदी उ हमरा शरीर के निहारी त टाटा-बाय-बाय के संगे एक थप्पड़ खिच के।\nउ लोग, जवन कि जबरदस्ती "ही-मैन" बनेले, उ लोग हमरा पसंद ना आवेले। लईकन के एगो बात खूब निमन से समझ लेवे के चाही की "ही-मैन" से ढेर जरूरत सभ्य-शालिन देखाई देवे के बाटे।\nअर्चना मिश्रा, सॉफ्टवेर इंजीनियर\nजवन लईका शुरुआत में भविष्य के योजना बतावे लागे, इ बतावे कि ओकरा का करे के बा, ओकरा आपन जीनिगी कइसे जीए के बा, ओकर भविषय के योजना का बा त हम ओकरा से दोबारा नईखी मिल सकत। एकरा अलावा सटेवाला, रोहटियां, उबाऊ, कंगाल निहन लोग बिलकुल ना पसंद हवे, अइसन लोग के एक झटका मे जीनिगी से बाहर क देब।\nरीता सिंह, शिक्षिका\nहमरा एक बेर एगो लईका से मिले के रहे लेकिन उ समय प ना पहुचल। पुछला प कहलस की बकरा कटिंग दाढ़ी के चलाये ओकरा आ ओकरा पिताजी के बीच बहस हो गइल रहे। पिताजी के इच्छा रहे की बेटा बकरा कटिंग दाढ़ी साफ क लेवे। उ लईका अपना कमरा मे लुका गइल, जब ओकर पापा घरे से गइलन त उ बहरी निकलल।\nहमरा समझ से अइसन लोग धोखेबाज होखेले, जवन लोग अयीसन लईकन के बात ना मनीहे, ओकरा के इ लोग ब्लैकमेल करेले। इ कमजोरी के निशानी ह अगर आप मे हिम्मत बाटे त अपना बात के सही साबित करी, जे ब्लैकमेल करेला उ कमजोर होखेला अवुरी हमरा अइसन लोग से चिढ़ होखेला आ हम अयीसन लोग से ना मिलल चाहेनी। जवन लईका अइसन कईलस ओकरा संगे उ हमार आखिरी मुलाकात रहे।\nFirst Update: 30 April, 2017 08:50 PM


India beat Australi in 4th test match at Gabba Border Gavaskar trophy Bhojpuri Special: गाबा में टीम इंडिया के जलवा, 32 साल बाद हारल ऑस्ट्रेलिया\n'असंतुष्ट' गुलाम नबी आजाद बोले- कांग्रेस के जीत हमारी प्राथमिकता\nई ऐतिहासिक जीत में अइसे तs पूरा टीम के जोगदान बा लेकिन6खेलाड़ी अपना खेल से चकाचौंध कर देले.\nअबकी बार दीया अइसन जगमग भइल कि 32 साल के अन्हरिया दूर हो गइल। ई ऐतिहासिक जीत में अइसे तs पूरा टीम के जोगदान बा लेकिन6खेलाड़ी अपना खेल से चकाचौंध कर देले।\nLast Updated: January 19, 2021, 4:05 PM IST\nअशोक कुमार शर्मा\nब्रिस्बेन टेस्ट में भारत के जीत, क्रिकेट इतिहास के सबसे यादगार जीत बन गइल. गाबा में आस्ट्रेलिया 32 साल से ना हारल रहे. लेकिन भारत के नौजवान खेलाड़ी असंभव के भी संभव बना देले. ई ऐतिहासिक जीत के नायक रहले रिषभ पंत. जवना घरी कमिंस –हेजलवुड- स्टार्क के तूफान में भारत के दीया थरथरात रहे ओह घरी रिषभ पंत पहाड़ बन के खाड़ा हो गइले. एकरा बाद तs दीया अइसन जगमग भइल कि 32 साल के अन्हरिया दूर हो गइल. ई ऐतिहासिक जीत में अइसे तs पूरा टीम के जोगदान बा लेकिन6खेलाड़ी अपना खेल से चकाचौंध कर देले.\nरिषभ पंत और वाशिंटन सुंदर\nजब भारत के स्कोर 265 रन रहे अउर मयंक अग्रवाल पांचवा विकेट के रूप में आउट हो गइले तs भारत के चिंता बढ़ गइल. मयंक के बाद केहू खांटी बल्लेबाजी ना रहे. वाशिंगटन सुंदर के बैटिंग खातिर आवे के रहे. अब भारत के खेमा में सोच-विचार चले लागल कि ड्रा खातिर खेले के चाहीं कि जीते खातिर ? जीते के कोशिश में हारे के जोखिम भी बा. लेकिन इहे निर्णायक समय में भारत साहसिक फैसला लेलस. रिषभ पंत पs टीम के भरोसा रहे. हार्ड हिटर पंत टीम के जीता सकत रहन. जीते खातिर 63 रन बनावे के रहे. दस बारह ओभर ही बांचल रहे. आसान काम ना रहे. रिषभ अउर सुंदर के मिल के ई असंभव काम कर के रहे. तमाम सोच-बिचार के बाद भारत जीते खातिर खेले के फैसला कइलस.\nपंत अउर सुंदर के हमला\nवाशिंगटन सुंदर के ई पहिला टेस्ट मैच रहे. ऊ पहिले मैच में किला कबार देले. पांच बिकेट पs 265 से आगा खेल शुरू भइल. कमिंस, हेजलवुड, स्टार्क अउर नाथन लायन शानदार बौलिंग करत रहन. एकरहा बादो सुंदर टीम के जरूरत के मोताबिक वनडे अइसन खेल देखवले. एक छक्का अउर दो चउका लगा के 29 गेंदा पs 22 रन बना देले. सुंदर, रिषभ के साथे मिल के 53 रन के साझेदारी कइले. ईहे ऊ निर्णायक समय रहे जब भारत जीत, ड्रा अउर हार के तिराहा पs खाड़ा रहा. पंत अउर सुंदर भारत के स्कोर 318 पs पहुंचा देले. अब जीत खातिर 10 रन के जरूरत रहे कि सुंदर आउट हो गइले. एकरा बाद पंत मोर्चा संभारले. शर्दुल हड़बड़ी में2रन पs आउट हो गइले. सतवां बिकेट गिर गइल. अब जीत खातिर3रन के जरूर के जरूरत रहे. पंत चउका मार के भारत के असंभव जीत दिला देहले. पंत 138 गेंदा पs 89 रन बनवले अउर मैन ऑफ द मैच चुनइले. ई पंत के जिनगी के सबसे यादगार पारी रहल.\nशुभमन गिल अउर पुजारा\n21 साल के शुभमन गिल लाजबाब खेल देखवले. जब अनुभवी रोहित शर्मा7रन पs आउट हो गइले तs शुभमन गिल निडर और अउर शांत हो के खेलले. चउथा पारी में जब भारत के जीते खातिर 328 रन बनावे के रहे तब ओपनिंग बैट्समैन के बढ़िया खेलल जरुरू रहे. शुभमन अउर अनुभवी पुजारा के साझेदारी ऊ नींव रहे जवना पs भारत के जीत के महल खाड़ा भइल. तीसरा टेस्ट खेल रहल शुभमन आस्ट्रेलिया के तेज तिकड़ी कमिंस स्टार्क, हेजलवुड के सामने तनिको ना डेरइले. शुभमन 146 गेंदा पs 91 रन बनवले. उनकर शतक ना पूरा भइल लेकिन ई पारी से भारत के खेल में भरोसा बढ़ गइल.\nशुभमन अउर पुजारा 114 रन के साझेदारी कइले. भारत के खेमा अब जीत खातिर सोचे लागल. पुजारा के पारी के भी बहुत अहमियत बा. जब बिकेट के बचावल जरूरी रहे तब ऊ पिच पs खूंटा गाड़ के खेलले. कप्तान रहाणे उनका कहले रहन कि ऊ शांत हो के अपना मन के हिसाब से खेलस. पुजारा आपन खेल जीवन के सबसे धीमा हाफ सेंचुरी मरले. 211 गेंदा खेल के 56 रन बनवले. भारत के इहे खूबी ओकरा के खास बना देलस. पुजारा डिफेंस कइले तs शुभमन अउर पंत हमला कइले. जब जइसन समय तब तइसन खेल. भारत के जोधा समय के मांग के हिसाब से खेल देखवले. इहे जीत के आधार रहे.\nमोहम्मद सिराज अउर शर्दुल ठाकुर\nआस्ट्रेलिया के दूसरा पारी के 294 रन पs रोकला के वजह से ही भारत के जीते खातिर 328 रन के टारगेट मिलल रहे. एक समय आस्ट्रेलिया के स्कोर 195 रन पs पांच बिकेट रहे. रन मशीन स्मिथ खलते रहन. लेकिन जइसहीं सिराज स्मिथ के आउट कइले मैच पs भारत के पकड़ मजबूत हो गइल. सिराज अउर शार्दुल के लाजबाब बौलिंग के वजह से भारत आस्ट्रेलिया 294 रन पs रोक देलस. अगर आस्ट्रेलिया के लीड अधिका रहित तs भारत ई टेस्ट मैच जीते खातिर ना बलिक ड्रा करे खातिर खेलित. सिराज पांच विकेट लेले अउर शार्दुल चार बिकेट लेले. सिराज अपना जिनगी में पहिला बेर पांच बिकेट लेले. शार्दुल ई अहम मैच के दूनो पारी मिला के7विकेट मिलल. सिराज एह सीरीज में कुल 13 बिकेट ले के भारत के नया तूफानी गेंदबाज बनले. भारत के कवनो तेज गेंदबाज अपना पहिला टेस्ट सीरीज में 13 बिकेट ना ले रहे. एकरा पहिले जवागल श्रीनाथ 10 बिकेट लेके रेकौड बनवले रहन. भारत, आस्टेलिया में 2-1 से सीरीज जीते के ऐतिहासिक कारनामा कइलस. महाशक्तिशाली आस्ट्रेलिया के खिलाफ लड़े, भिड़े अउर जीते के अइसन जज्बा दुनिया के कवनो टीम ना देखवले रहे. (लेखक अशोक कुमार शर्मा वरिष्ठ स्तंभकार हईं.)\nCricket News in Bhojpuri\nBhojpuri Special: बनारस में बा एगो अइसन घाट, जहां शादीशुदा जोड़ा नाहीं रखे कदम


आयकर विभाग के संयुक्त आयुक्त छेड़खानी का आरोप में गिरफ्तार – टटका खबर\nआयकर विभाग के संयुक्त आयुक्त छेड़खानी का आरोप में गिरफ्तार\nपटना, 21 फरवरी (वार्ता). आयकर विभाग के संयुक्त आयुक्त राम बाबू गुप्ता के सिक्कम के एगो मेडिकल छात्रा संगे छेड़खानी करे का आरोप में आजु तड़के गिरफ्तार क लिहल गइल.\nपुलिस बतावत बिया कि पटना पुलिस के विशेष टीम आजु तड़के करीब तीन बजे एकलव्य सुपर-50 के दीघा स्थित हॉस्टल से उनुका के गिरफ्तार क लिहलसि. राम बाबू गुप्ता एह छात्रावास के चीफ मेंटर बतावल जात बाड़न. पीड़ित छात्रा एही सुपर-50 कोचिंग संस्थान में मेडिकल प्रतियोगिता परीक्षा के तैयारी करत रहल आ एकरे छात्रावास में रहत रहल.\nराजधानी पटना के बोरिंग रोड इलाका के एह एकलव्य संस्थान में मेडिकल प्रतियोगिता परीक्षा के तैयारी करे वाली सिक्कम के एगो छात्रा रामबाबू गुप्ता पर छेड़छाड़ के आरोप लगावत काल्हु देर रात दीघा थाने में प्राथमिकी दर्ज करवलसिय ओकर कहना बा कि 16 आ 17 फरवरी के रात छात्रावास के कमरा में घुसके राम बाबू ओकरा निजी अंग से छेड़छाड़ कइलन.\nएकलव्य सुपर-50 आ सिक्किम सरकार का बीच एगो सहमति (एमओयू) बा जवना चलते सिक्किम के छात्र बिहार आके प्रतियोगिता परीक्षा के तइयारी करेलें.\nपटना विवि के त केन्द्रीय दर्जा दिलवा ना पवलें अब जापान से का ले आ पइहें\nपीएनबी घोटाला में जीएम रैंक के अधिकारी गिरफ्तार


रसड़ा में स्कूल बस पलटला से डेढ़ दर्जन विद्यार्थी घवाहिल – टटका खबर\nरसड़ा सेंट जेवियर्स स्कूल के एगो बस काल्हु उपरि बेरा विद्यार्थियन के स्कूल से घरे लवटावत घरी पावर हाउस का लगे पलट गइल. एह दुर्घटना में डेढ़ दर्जन विद्यार्थी घवाहिल हो गइलें. एहमें से पाँच गो लइकन के हालत अधिका खराब आ ओहनी के बलिया जिला अस्पताल में भरती करावल गइल बा. बतावल जात बा कि बस के एगो पिछला टायर बर्स्ट हो गइला का चलते बस बेकाबू हो के पलट गइल. अगल बगल के लोग दउड़ल आ पलटल बस में लइका लइकिन के निकालल लोग. बस पलटते ओकर चालक भाग पराइल.\nसंजोग से ओही घरी पूर्व विधायक राम इकबाल सिंह के कार आ सनबीम स्कूल के बस ओहिजा पहुँचल रहे जवना से घवाहिलन के रसड़ा अस्पताल चहुँपावल गइल. बाद में बलिया जिलाधिकारी सत्यनारायण श्रीवास्तवो अस्पताल चहुँपलन आ घवाहिलन के बेहतर इलाज करे के निर्देश दिहलन.\nTags: रसड़ा, स्कूल बस


बिकवाली – टटका खबर\nपिछला आठ सत्र से बिकवाली के दौर झेलत देश के शेयर बाजार सोमारो का दिने जारी रहल. बाजार बन्द होखे का बारे जोरदार गिरावट देखे के मिलल आ सेंसेक्स 372 अंक का गिरावट का साथे 37091 पर आ निफ्टी 131 अंक के गिरावट का साथ 11148 पर बन्द भइल. जानकारन के कहना बा कि चुनावी\nशेयर बाजार में बिकवाली तेज रहल\nबुध का दिने मुंबई शेयर बाजार में फेर बिकवाली के गिरावट देखे के मिलल आ सूचकांक २९८ अंक ढिमला के १६०३० पर बंद भइल रूपियो ७१ पइसा कमजोर हो के अबही ले के सबले खराब रिकार्ड बना लिहलसि. एह गिरावट का साथे सोना आ चाँदीओ का दाम में गिरावट देखे के मिलल.


मूल अमेरिकी. तिरंगा बिल्ली\nसबसे बुद्धिमान बिल्ली नस्लों. तिरंगा बिल्ली के बच्चे. सौंदर्य - वॉलपेपर आकार 960x800 960 x 640 960*640.\nसुझाव: अपने मॉनिटर की स्क्रीन संकल्प इस तस्वीर के लिए आयाम हैं: 1152 x 864 1280 x 1024 1280 x 800 1280 x 854 1280 x 960 1440 x 1280 1920 x 1200 800 x 600 960 x 640 960 x 800 टैग: पालतू जानवर · अपार्टमेंट के लिए छोटे पालतू जानवर · तिरंगा बिल्ली के बच्चे · maine coon · नस्ल · शराबी बिल्ली का बच्चा पृष्ठभूमि · मेन Coon बिल्ली राष्ट्र · अंगीकरण · बिल्ली भाषा · तिरंगा बिल्लियों · दोस्ताना बिल्ली नस्लों · तिरंगा बिल्ली · वंडरफुल · बड़े पंजे के साथ बिल्लियों की नस्लों · तिरंगा बिल्ली के बच्चे · शराबी बिल्ली पृष्ठभूमि · मेन Coon बिल्लियों · हर्षित · तस्वीरें · 960 x 800 · 960*800 · 960x800 · वॉलपेपर · 960-800 · 960 * 800 · 960 - 800 · 960/800


मुंहमांगा दाम पर बिकाइल ‘पागल प्रेमी’ क संगीत – Anjoria\nआजु जब बड़का बड़का भोजपुरी फिलिमन क संगीत बिका नइखे पावत ओहिजे निर्माता नवीन कुमार सिंह आ निर्देशक अजय कुमार के विनय आनंद स्टारर फिल्म ‘पागल प्रेमी’ के संगीत मुंहमांगा दामपर बिका गइल. ‘पागल प्रेमी’ क संगीत अधिकार खरीदलसि वर्ल्ड वाईड्स रिकार्ड नामके संगीत कंपनी. ई खबर भोजपुरी सिनेमा जगत ला उत्साह बढ़ावे वाली खबर बा.\nएह फिल्म ‘पागल प्रेमी’ में विनय आनंद आ अजीत आनन्द नायक के भूमिका में बाड़न आ उनहन के नायिका बाड़ी संगीता तिवारी आ श्रीकंकनी. नम्बर वन खलनायक संजय पांडे एहु फिल्म में खलनायक बाड़न. सविता श्री प्रोडक्शन के बैनर तले बनल एह फिल्म के शूटिंग छत्तीसगढ़ क रायपुर में कइल गइल रहे. एक से बढ़के एक गीत संगीत से सजल एह फिल्म के गीतकार हउवें राजेश मिश्रा, फणीन्द्र राव आ कृष्णा बेदर्दी. संगीत रचना राजेश गुप्ता के ह. कैमरा में कैद कइलें तांबन के॰ आ एक्शन डायरेक्ट कइलन दिलीप यादव. सितारन के खूबसूरती से नचावे के जिम्मा एंथोनी सम्हरले.\nफिल्म के कलाकारन में विनय आनंद, संगीता तिवारी, अजीत आनंद, श्रीकंकनी, अनूप अरोड़ा, जय प्रकाश सिंह, राजेश अवस्थी, सुनीता सिंह, पारितोष त्रिपाठी, सुमन कुमारी, अमित सिंह अउर पुष्पांजलि आ संजय पांडे बाड़े.\nफिल्म जल्दिए रिलीज होखी.


दिसम्बर 2013 – Anjoria\nMonth: दिसम्बर 2013\nपोसुआ आ पोसपूत के चरचा (बतकुच्चन १४१)\nदिसम्बर 31, 2013 Editor\nकहे वाला त कह गइल बाड़े कि “पूत कपूत त क्यों धन संचय आ पूत सपूत तो क्यों धन संचय” बाकिर बिटोरे मे लागल लोग के संतोष नइखे बिटोरला से.…\nदिसम्बर 24, 2013 Editor\n– जयंती पांडेय बाबा लस्टमानंद के घर के सामने तिवारी जी के घर बा. बाबाजी गाय भईंस पोसले बाड़े आ पोता होला के आस में दूध बेच दे तारे. पोती…\nजहुवाइल आदमी आ जमकल पानी (बतकुच्चन १४०)\nकुछ दिन पहिले जहुवाइल के चरचा भइल रहुवे. आजु ओही जहुवइला से आगे बढ़त बानी. कहल जाला कि जहुवाइल आदमी आ जमकल पानी अपना हालात से निकल ना पावे. आदमी…\nदिसम्बर 20, 2013 Editor\nपटना १८ दिसंबर. आखिरकार फ़िलिम अभिनेत्री वैष्णवी के मेहनत सफल भइल आ उनकर दीहल भिखारी ठाकुर के मूर्ति पर माला चढ़ा के बिहार भोजपुरी अकादमी भिखारी ठाकुर के १२६ वीं…\nभोजपुरी सिनेमा के अव्व्ल अदाकारा पाखी हेगड़े खुद अपने रियल भूमिका (पाखी हेगड़े) क के हालिया प्रदर्शित फिलिम ‘राजाजी आई लव यू’ में खूब सराहल गइली. एह फिलिम में पाखी…\nराम मिश्रा क्रियेशन के बैनर तले बने जात भोजपुरी फिलिम “बहुरानी” के मुहुर्त पिछला दिने मुंबई के चार म्हाडा के स्टूडियो में धूमधाम से कइळ गइल. एकर निर्माता शिवप्रकाश सरोज,…\nभारत पुरुष प्रधान देश होखला का बावजूद एहिजा नारी के महिमा के जतने बखान कइल जाव कम रही. राजस्थानी सिनेस्टार अभिनेत्री नेहा श्री के केंद्रीय भूमिका वाली फिलिम ’डमरू उस्ताद’…


CHANDAN SINGH's Page - JaiBhojpuri.com\nMaleARRAH, BHOJPURIndia Like0members like this\nBlog Posts (4)Discussions (5)EventsGroups (3)Photos (22)Photo AlbumsVideos (4) CHANDAN SINGH's Likes CHANDAN SINGH's Friends\nView All CHANDAN SINGH's Groups\nCHANDAN SINGH's Page\nशशि कुमार सिंह (SHASHI) leftacomment for CHANDAN SINGH"प्रणाम आ जय भोजपुरी\n"Oct 6, 2012CHANDAN SINGH leftacomment for Rajeev Mishra "राजीव भोजपुरिया""bahut dhanyawad rajeev bhai"Oct 23, 2011CHANDAN SINGH is now friends with Saroj Kumar Singh and Rajeev Mishra "राजीव भोजपुरिया"Oct 23, 2011Rajeev Mishra "राजीव भोजपुरिया" leftacomment for CHANDAN SINGH"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Oct 6, 2011शशि कुमार सिंह (SHASHI) leftacomment for CHANDAN SINGH"प्रणाम आ जय भोजपुरी\nआ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटेप्रोग्राम के बारे मे जान्कारी नीचे बाल दुनो लिंक प दिहल गैईल बा....आशा बा ०३/१२ २०११ के सिवान मे…"Oct 6, 2011Saroj Kumar Singh leftacomment for CHANDAN SINGH"Chandan jee\njai Bhojpuri Add Request Accept karin\nSaroj Singh"Aug 1, 2011Saroj Kumar Singh commented on CHANDAN SINGH's videosanehiya lagawal bad baat naikhe"Chandan bhai jee pranam,\nham saroj singh buxar se...bhojpuri darbar me bahut swagat baa raur.....request send kaile bani accept karin...\n"Jul 31, 2011CHANDAN SINGH postedaphoto Laddu000Jul 21, 2011 0\nCHANDAN SINGH leftacomment for Kamal Kishor Singh"welcome bade bhai,tahe dil se swagat ba"Apr 29, 2011CHANDAN SINGH updated their profile photoApr 28, 2011CHANDAN SINGH updated their profileApr 28, 2011CHANDAN SINGH and Pawan Yadav are now friendsDec 17, 2010CHANDAN SINGH is now friends with JAY PRAKASH SINGH and ALOK SINGH THE COMMON MANNov 10, 2010Rajnish Kumar Singh leftacomment for CHANDAN SINGH"chandan bhai kaha bani aajkal phir nazar naikhi aawat"Oct 10, 2010Ashutosh Ranjan leftacomment for CHANDAN SINGH"जनमदिन के बहुत बहुत बधाई"Oct 6, 2010Dinesh Thakur leftacomment for CHANDAN SINGH"chandan ji janm din ke bahut bahut badhai aa shubhkamana ba\njai bhojpuri"Oct 6, 2010 More... RSS\nबचपन याद आता है तो लगता है आज भारी\nतब किलकारियां थी और अब मेरी आवाज भारी\nजिन गलियों में हम बच्चों की टोली दौड़ा करती थी\nआज उसी मोहल्ले में है एक समाज भारी\nपापा के आगे खड़े रहते थे मुट्ठी बंद करके\nआज बाप को देता है बेटा जवाब भारी\nबाबा खाँस के आते थे,माँ बाबूजी ही कहती थी\nआज बहु को देखे आती है ससुर को लाज भारी\nमेरे बाल सहला के दादी किससे सुनाया करती थी\nआज दादी पे पड़ गया पोते-पोतियों का अंदाज़ भारी---CHANDAN\nसंगदिल भी हैं और बेरहम और भी हैं\nज़ख्म दे के कहते हैं मरहम और भी हैं\nकभी रुसवा तो कभी शर्मिंदा करना हमें\nऐसे-ऐसे हमपे उनके करम और भी हैं\nखुद को बचाते फिरे तीरे-नज़र से उनकी\nअब जाना उनकी जुल्फों के सितम और भी हैं\nमै समझता था उसने मुझसे ही बेवफाई की है\nउसकी गली में देखा की दीदाए-नम और भी हैं\nपहले गैरों से नज़रें चुराते थे आदतन\nजब से वो छोड़ गए अपनों से शरम और भी है\nमै कहता रहा की दुआ-सलाम ही थी उनसे\nहमें क्या पता लोगों को वहम और भी है----CHANDAN\nशराबी की बात कर न शराबों की बात कर\nगीता कुरान जैसे किताबों की बात कर\nकिसी की जुल्फ में खिलते फूल तो देखे होंगे\nमंदिर के सूखे कभी गुलाबों की बात कर\nजिसने लुटाए हैं मुहब्बत के खजाने किसी पे\nकर सके तो उन दिल के नवाबों की बात कर\nपत्थरदिल है चन्दन बेवफा है चन्दन\nजो दिया है उसने मुझे उन खिताबों की बात कर----CHANDAN\nek chhoti si gajal\nमेरी ग़ज़लों में ढल गया होगाजाने कितना बदल गया होगाधूप सर पर उतर गयी होगीचाँद चेहरे का ढल गया होगाबेसबब अश्क़ बह नहीं सकतेकोई पत्थर पिघल गया होगारास्तों को वो जानता कब थापाँव ही था फिसल गया होगामंज़िलें दूर क्यूँ हुई हैं निज़ामरस्ता रस्ता बदल गया होगा CHANDAN SINGH's Photos\nCHANDAN SINGH's Videos\nMalini Awasthi-Saiya Mile Larkaiya Added by CHANDAN SINGH 1 Comment\nJug Jug Jiya - Piya Ke Gaon - Bhojpuri Song Added by CHANDAN SINGH0Comments\nKaal Tohar Mehndi Rachi Added by CHANDAN SINGH0Comments\nCHANDAN SINGH's Blog\nमन मिले ला ना सब केहू के सबसे\nPosted on February 22, 2010 at 10:54pm9Comments\nखाली कबो समय के मार ना जाला\nखाली गंगा नहाए से पाप के भार ना जाला\nकेहू के रोंवा ना कूंहके ई ध्यान राखीं\nसुनी ला रोंवा के शरापल बेकार ना जाला\nसाथे जाई भैया बस करनी राउर\nसंगे केहू के दुनिया संसार ना जाला\nई ऊ फकीर ह जवन हर दुआर ना जाला\nकुछ कर लीहीं आगहूँ के दिन खातिर\nऐसे जी के केहू बैतरनी पार ना… Continue हमार कुछ निहोरा आ कुछ सवाल\nPosted on February 20, 2010 at 8:06pm 12 Comments\nआईं कुछ अइसन इंतजाम कईल जाएजबान जबान पर भोजपुरी के नाम कईल जाएआशीर्वाद मुंह से ना दिल से निकल आवेकेहू के एह तरीका से सलाम कईल जाएकहीं चर्चा चले रहीम के भीकही बईठ के राम राम कईल जाएमान लेनी की हर चाहत पूरा ना होलाता का एह ला जियल हराम कईल जाएबँटा जाता खेत बाबु के जिनगी मेंएह ला केकरा बदनाम कईल जाएकहीं क्षेत्र कही धरम कहीं जात के लड़ाई हअब कहाँ कहाँ रोकथाम कईल जाए----चन्दन दुनिया के उल्टा रीत हम के बताए कोई\nPosted on February 17, 2010 at 1:56pm 11 Comments\nदुनिया के उल्टा रीत हम के बताए कोई\nकी करनी करे केहु बाकी लजाए कोई\nअईसन अंधेर नगरी हो गईल बा आपन\nजैसे खेत खाए गदहा आ मार खाए कोई\nलईका खोजे गईल बेटी केबाप से सुननी\nकी दहेज के सॉवॅंग होखे त बेटी जलमाए कोई\nमाई मिश्र के मम्मी भईलि बाबू भईलन डैड\nअब के कह ता बाबूजी हम के देखाए कोई\nघर से अंजोर निकले,रहियो के अनहारा मिटे\nContinue आज के समाज पर हमर एगो रचना\nPosted on February 17, 2010 at 10:39am 16 Comments\nघर घर के अब का बरुए हाल मत पूछीकैसन कैसन होता बवाल मत पूछी\nनेता जी के भाषण मे ई कहत सुनैल\nकी जौन कहत बानी सुनी सवाल मत पूछी…\nAt 10:07am on October 6, 2012, शशि कुमार सिंह (SHASHI) said… प्रणाम आ जय भोजपुरी\nAt 11:29am on October 6, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 12:16am on October 6, 2011, शशि कुमार सिंह (SHASHI) said… प्रणाम आ जय भोजपुरी\nआ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटेप्रोग्राम के बारे मे जान्कारी नीचे बाल दुनो लिंक प दिहल गैईल बा....आशा बा ०३/१२ २०११ के सिवान मे भेट होई................http://www.jaibhojpuri.com/events/4-2011?id=3634233%3AEvent%3A336282&page=-1#last_commenthttp://www.jaibhojpuri.com/forum/topics/2-1ऐहीजा राउर सुझाव आ विचार आमंत्रित बा....................राउर सुझाव आ विचार के बेसब्री से इन्तजार बा .http://www.jaibhojpuri.com/forum/topics/3634233:Topic:338803जय भोजपुरी At 10:06pm on August 1, 2011, Saroj Kumar Singh said… Chandan jee\nSaroj Singh At 12:19am on October 10, 2010, Rajnish Kumar Singh said… chandan bhai kaha bani aajkal phir nazar naikhi aawat At 10:38pm on October 6, 2010, Ashutosh Ranjan said… जनमदिन के बहुत बहुत बधाई At 10:45am on October 6, 2010, Dinesh Thakur said… chandan ji janm din ke bahut bahut badhai aa shubhkamana ba\njai bhojpuri At 9:52am on October 6, 2010, नबीन भोजपुरिया ( NB ) said… चँदन भाई जी प्रणाम आ जय भोजपुरी\nजय भोजपुरी जिया भोजपुरी चला जीरादेई At 7:58am on October 6, 2010, Brij Kishor Tiwari said… Friends18.com Happy Bday Scraps At 6:57am on October 6, 2010, Pankaj Praveen said… चन्दन बाबु के जनम दिन के बहुत बहुत शुभकामना आ बधाई ... No comments yet!


भोजपुरी में पढ़ें: प्राइमरी स्कूल के पढ़ाई प अभी सोचे के बहुत जरूरत बा | Bhojpuri article need to think about the education of primary school nodakm– News18 Hindi\nस्कूल क बात सुने के ह, लेकिन लईका ना माने त ओकरा से कवनो काम जबरी ना करावे के चाही. तबे सब ठीक हो सकेला.\nपहिले भभके वाली ललटेन पोंछ-पोंछ के लोग पढ़त रहल ह, लेकिन पूरा परिवार से बहुत कुछ सीखत रहल ह. अब तक खाली स्कूल के भरोसा बा, जवने के व्यवस्था पर कई गो सवाल उठता.\nआज जेसे पूछब, उहे कही की मशीन क जमाना बा. सब काम मशीन से हो जाय, इहे सब केहू सोचत आउर कहत बाटे. लेकिन अब राउर सोची की जब मशीन आईल रहे त इ कहल गयल रहे कि एकरा से हाथ के अराम मिली. कम मेहनत में अदमी ढेर काम क लेई. लेकिन एकर अनुमान ना रहे कि अदमी क ‘व्यवहार मशीनी’ हो जाई. मेहनत करेवाला मनई रोग-बियाद से दूर रहलन आउर मन से मजबूत रहलन जा. आज मशीन सब बदलत बाड़े. जईसे की पहिले क लईका मेहनत क के, दिमाग पर जोर देके पढ़त रहलन जा. ओकर फयदा इ रहे कि जब जीवन में कुछ नीक-जबुन होखे त लोग ओकर सामना करे, डरे नाही.\nभागे नाही. घबराय त तनिको नाही. लेकिन आज जब सब काम मशीन से जल्दी-जल्दी होत बा, जईसे कि एक मिनट में नहाइल, दुई मिनट में बना के खाईल. त लोग अइसाही दू मिनट में अपनी समस्या क समाधानों खोजत हवें जा. जब उ ना मिलत बा त लोग ओकर कवनो दूसर तरीका खोजले की बदले आपन गरदन दबा देत बड़न जा. अब आपे सोची की अईसन मशीन आउर पढ़ाई-लिखाई क कवन फयदा बा. भारत की लईकन की दिल पर शोध कईले से पता चलल ह इनकर दिल दुनिया भर की लईकन से कमजोर ह. एसे कमजोर बा की लोग बढ़िया खाना खईले की नाव से खाली चटर-पटर खात हवन जा. एकरा से शारीर में शक्ति कम बनत ह त खून क दवरा धीरे होत ह और दिल कमजोर हो जात ह. एकर नतीजा इ ह कि जरुरत परले पर लोग जुझले की बदले खुद क गरदन दबा लेत बाड़ें.\nआज त बहुत सुविधा बा. रोशनी से लेके खईले-पढ़ले तक ले बढ़िया इन्तिजाम बा. तनी पीछे जाईब त देखब की लोग लालटेन जरा के पढ़त रहें. बहुत कम रोशनी में काम चलावे के परे. केहू की घरे ललटेन ना रहे त उ ढिबरी में पढ़े. ढिबरी में दिकत रहे की तनिको हवा बहे त बुता जाय. भभके वाली ललटेन में पढ़ल एतना कठिन रहे कि जईसे एक-दुई पेज पढ़ल जाव, उ भभके लागे. तनीके देरी में शीशा कजरवटा मतीन हो जाय. लेकिन तबो घरे क अदमी इ ना कहें की ललटेन ख़राब बा त मत पढ़ा. एगो मोटहर कपड़ा दे के कहें कि शीशा पोछा आउर पढ़ा. पढ़े वालन क हिमत अईसन रहे कि केहू मना ना करे. दुई तीन घंटा पोछ्त-पढ़त निकाल दें. लेकिन काम बंद ना होखे. इ बात छोट ह लेकिन संघर्ष आउर संतोष करे इहवें से सिख गईलीं जा. बाद में इ बहुत काम आईल.\nसांझी-सबेरे खेती बारी क काम आउर दिन में पढ़ाई. राती क स्कूले क काम. पेड़ की नीचे बईठ के पढ़े के परे. कमरा ना रहे. बुन्नी-पानी आवे त कुल लईका कमरा में भर जाय आउर पढ़ाई बंद. जईसे पानी बंद होखे, बोरिया लेके फिर से ओही पेड़ के नीचे सभ पहुँच जाय. पढ़ाई शुरू. इ हाल रहे परइमरी क. जब छ क पढ़ाई खातिन बड़हर स्कूल में गइलीं जा त लकड़ी क बेंच मिलल. मन में अईसन लागे लागल जईसे की स्तर ऊपर हो गईल बा. ओकरा बाद कालेज में एसे ढेर सुविधा मिलल. समय बदलल त गाँव में बिजुली, फोन आउर टीवी आईल. अब आप देखत बानी की हर आदमी हाथे में एगो छोटहन टीबी ले के घुमत बा. लेकिन येह टीबी आउर पढ़ाई क कवन फयदा बा, जब जीवने बिगरल जात बा?\nराउर अब देखब त स्कूल इ दावा करत बाड़न स कि हमहन क गियान लईकन के घोर के पिया देवे के. लेकिन आपे सोची की पढ़ाई घोर के पियावे वाली चीज बा का ? अब क पढ़ाई चामक-चुमक ढेर ह, ज्ञान क बात ओमे बहुत कम बा. जईसे की छोटहन लईकन के पढ़ावे वाला स्कूल लोगन के बड़हर सपना देखावत बाड़न स. सीखवले की नाव पर धंधा चलत बा. पांच-छह साल की लईका-लईकिन से हाथी-घोड़ा बनवावेलन स. एह उमर में बचवन के त बनावे आवत नाहीं. उनकर माई-बाबू बना के देलन जा आउर लईका की नाव पर थपरी बजेले. अईसन सिखले से का होई. बचवन के एतरे सीखवले क मतलब ह खुद के मुरुख बनावल. सोझ बात ह कि ‘लईका बनावे, तब न सीखल भईल’.\nआज काल्ह क पढ़ाई अईसने ह. लईकन की सोच-समझ की अनुसार कुछऊ नईखे होत. बजार में बेचे वाला मनई मतीन शिक्षा बिकात बा. अब हालत इ बा की एक्को लईका-लईकी अपनी समझ से काम ना करत बाड़ें. सब भीड़ में भागल जात बा. दस-पांच बरिस मेहनत कईले की बाद जब कुछऊ ना मिलत ह त लईका अपनिये जान क दुशमन बन जात बड़न स.\nशिक्षा क काम मनई के समझदार बनावल ह. पढ़ल-लिखल मनई आपन समझ से काम करेला. सही गलत जाने ला. केहू गलत करे ला त ओकरा के समझावेला. लेकिन अबकर शिक्षा बदल गईल बा. ओकरा में अईसन कुछऊ देखात नईखे. स्कूल वाला लईकन के बड़हर सपना देखा देत बाड़न स आउर लईका लोग ओही सपना क गठरी बान्ह के घूमत बाड़े. जब थक जात हवन त गलत सही कवनो काम क के अपना के साबित करे क कोशिश करत हवें. यह कुल में एतना दबाव हो जात बा की सपना क गठरी कहीं गिर-पर जात बा. लईका क चमक ओराय जात बा. ओहर माई-बाबू सपना देखत रहलन की लईका कुछ बन जाई त सहारा होई. लेकिन सब उलट जात बा. लईका खुदे सहारा खोजे लागत बा.\nदेखि इ ठीक ह की मनई के समय की संगे चलल जरुरी ह. इहो ठीक ह की ना चली त समाज से बहरियावल जा सकेला. लेकिन एकर मतलब इ ना ह की जवन काम कईले में तनिको रूचि ना ह, उहो कयल जाव. आप सब एतना त जनबे करीला की पसंद क काम कईले में ढेर मन लगेला आउर सफलतो खूब मिलेले. अब अईसन काम करब जवन पसंद ना होखे, त ओकरा में केतनो गुड़ डालब, गोबर होत देर ना लागी. सपना देखल आउर आगे बढ़ल बहुत जरुरी ह. लेकिन लईका खाय-पी के स्वस्थ रहे, इहो जरुरी ह. लईका कवनो चीज कईले से पाहिले ओकरा के समझे. अपनी उमर आउर समझ क अनुसार आगे बढ़े. तबे उ कुछ बढ़िया क सकेला. जीवन में सफलता आउर संतुष्टि दूनो बरब्बर होखे के चाही.एगो काम क लेब आउर दूसरका ना भईल त दिक्कत बनल रही. एहिसे भीड़ में भागल ठीक ना ह. लईका-लईकी के ओकरा समझ आउर प्रतिभा की अनुसार आगे बढ़ावल ठीक ह. स्कूल क बात सुने के ह, लेकिन लईका ना माने त ओकरा से कवनो काम जबरी ना करावे के चाही. तबे सब ठीक हो सकेला.\nBhojpuri Articles Bhojpuri News Education System Primary School


भोजपुर – Page3– टटका खबर\nभोजपुर जिला के जेठवार मे एके रात तीन दुकान के ताला टूटल\nसोमार का रात भोजपुर जिला के तरारी इलाका मे जेठवार बाजार मे बलिराम सिंह के आटा मिल आ सुनील प्रसाद के मिठाई दुकान के ताला तूड़ के हजारो रुपिया के सामना चोरा लिहल गइल. सोनू के रडिमेड कपड़ा के दुकानो के ताला टूटल मिलल बाकिर ओहमे सामान चोरी नइखे हो पावल\nबिहिया नगर पंचायत के अध्यक्ष चुनइली उर्मिला देवी\nभोजपुर जिला के बिहिया नगर पंचायत के विशेष बैठक में शुक का दिने वार्ड नम्बर 8 से पार्षद उर्मिला देवी के नगर अध्यक्ष चुन लिहल गइल. केहु उनका विरोध में खड़ा ना भइल से उनका के निर्विरोध चुन लिहल गइल.\nबिहार के विशेष राज्य दिआवे के माँग ले के आजु भाजपा पूरा बिहार में रेलचक्का जाम करे के एलान कइले बिया आ एह चलते सगरी टीसनन पर सुरक्षा कड़ा कर दीहल गइल बा. गोपालगंज के अंबेडकर चौक का नियरा मुख्यमंत्री नीतीश कुमार आ विधानसभा अध्यक्ष उदय नारायण चौधरी के पुतला फूंके का फेर में राजद\nभोजपुर १२ जनवरी २०१४\nसंदेश प्रखंड के तीर्थकाल गाँव के लोग चार दिन से आमरण अनशन प बइठल बा. एह लोग क माँग बा कि उनुका गाँव में बिजली चहुँपावल जाव. रेलवे में टीटीई के नौकरी लगवावे का नाम प ठगी करे का आरोप मे पुलिस अतवार का दिने नाला मोड़ से किशोर सिंह के गिरफ्तार क लिहलसि. अतवार\nनिजी बस पलटल, एक जने मरलन पन्द्रह जने घवाहिल\nआरा 17 दिसम्बर (वार्ता) धनगाई इलाका के केसरी गांव के नियरा मंगल का सबेरे एगो निजी बस पलटला का चलते एगो सवारी के मौत हो गइल आ पन्द्रह जने घवाहिल हो गइले. पुलिस से जानकारी मिलल कि बस कैमूर जिला के मोहनिया से आरा आवत रहुवे जब राष्ट्रीय राजमार्ग 30 पर केसरी गांव के नियरा\nबेलाउर पंचायत के मुखिया के हत्या\nआरा 16 दिसम्बर (वार्ता) उदवंतनगर इलाका के बेलाउर पंचायत के मुखिया चंपा देवी के अतवार देर रात गरदन दबा के हत्या क दीहल गइल. पुलिस से पता चलल कि पैंतीस बरीस के चंपा देवी अपना घर में सूतल रहली जब कुछ अपराधी उनुका घर में घुस के उनकर गरदन दबा उनकर जान ले लिहले. हत्या\nगोलीबारी से नवही का मौत का बाद बवाल कटले गाँव वाले\nआरा 15 दिसम्बर (वार्ता) भोजपुर के आरा नगर थाना के धरहरा मे गोलीबारी में एगो नवही के हत्या का खिलाफ लोग अतवार का सबेरही से नेशनल हाईवे तीस जाम क के राख दीहल. पुलिस बतावत बिया कि पिछला महीना पन्द्रह नवंबर के धरहरा मोड़ का नियरा ठेकेदार विपिन चौधरी परमानंद यादव के गोली मार के\nभोजपुर न्यूज ५ दिसंबर\nभोजपुर के जिला परिषद भा नगर निकार के करीब आठ सौ शिक्षकन के पिछला चार महीना से तनखाह नइखे मिलल जवना से ओह लोग के परिवार के माली हालत गड़बड़ा गइल बा. अगिला साल के पहिला दिने जिला भर से लोग पैदल चल के माँ काली बखोरापुर मंदिर चहुँपी आ ओहिजा से पटना राजभवन ला\nआरा मंडल जेल में कैदियन के गुट में झड़प से छह जने घाहिल\nआरा 10 नवम्बर (वार्ता) भोजपुर जिला के आरा मंडल कारा मे आजु दू गो कैदी गुट अपने में भिड़ गइले जवना में छह गो कैदी घाहिल हो गइले. पुलिस सूत्र बतवले कि आरा जेल में कैदियन के दू गो गुट का बीच कवनो बात ले के विवाद हो गइल जवन देखते देखत हिंसक हो गइल\nबियाहल औरत फसरी लगवलसि\nआरा 09 नवंबर (वार्ता) भोजपुर जिला के गड़हनी थाना के बहादुरपुर गांव में आज एगो बियाहल औरत फंसरी लगा के मर गइल. पुलिस बतावत बिया कि बहादुरपुर गांव के पचरतनी देवी, उमिर पचीस साल, अपना ससुरालियन के दहेज मंगला से परेशान चलत रहुवे. एही चलते आजिज आ के पचरतनी देवी फँसरी लगा के जान दे\nबस दुर्घटना मे पांच लोग मरल, दू दर्जन घवाहिला\nआरा 09 नवम्बर (वार्ता) भोजपुर जिला के पीरो इलाका के बचरी पुल का नियरा एगो बस पलट गइला से पाच जने के मौत हो गइल आ दु दरज्न सवारी घवाहिल हो गइले. पुलिस बतावत बिया कि आरा सासाराम रोड पर बचरी पुल के नियरा भइल एह हादसा मे पांच जने के मौत ओहिजे हो गइल\nजमीन के झगड़ा में सेना के जवान मराइल\nआरा 04 नवंबर (वार्ता) भोजपुर जिला के सिकरहटा इलाका के पनमारी मठिया गांव में जमीन के झगड़ा का चलते सेना के एगो जवान के हत्या हो गइल. पुलिस सूत्र बतवले कि पनमारी मठिया गांव के पैंतालिस साल के संतोष यादव राजस्थान के कोटा मे सेना मे पदस्थापित रहल ह आ छुट्टी में गांवे आइल रहुवे.\n50 हजार रुपिया के ईनामी अपराधी हथियार साथे गिरफ्तार\nभोजपुर जिला के शाहपुर इलाका के सोनबरसा गाँव से शनिचर का रात पुलिस पचास हजार रुपिया के ईनामी अपराधी हरेश मिश्रा के हथियार संगे गिरफ्तार कर लिहलसि. जगदीशपुर के पुलिस उपाधीक्षक राजेश कुमार आरा में अतवार का दिने बतवले कि सूचना मिलल रहे कि हरेश मिश्रा अपना गाँवे आइल बा. एही सूचना का आधार पर\nनाव पलटला से भोजपुर जिला में दस लोग डूबल\nभोजपुर जिला के कृष्णगढ़ इलाका के बलुआ गांव के लगे गंगा नदी मे काल्हु एगो नाव पलट गइल जवना से ओह पर सवार दस लोग डूब के मर गइल. पुलिस बतावत बिया कि नयाखवासपुर गावं के कुछ लोग मजदूरी कर के नाव से गंगा पार लवटत रहे तबहिए बीच नदी में नाव पलट गइल. दस\nबिहार राज्य सतर्कता अन्वेषण ब्यूरो आजु भोजपुर जिला के तरारी प्रखंड शिक्षा पदाधिकारी:महेश झा के बीस हजार रुपिया के घूस लेत में रंगे हाथ गिरफ्तार कर लिहलसि. नौआ प्राथमिक विद्यालय के एगो शिक्षक ब्यूरो से लिखित ओरहन कइले रहले कि बीईओ महेश झा उनकर बकाया वेतन दिआवे खातिर 20 हजार रुपिया माँगत बाड़ें. एह मामिला\nबिहार में बाढ़ के हालात खराबे बनल बा\nबिहार के कईएक जगहन पर बाढ़ के हालात खराबे बनल बा. गंगा में पानी बढ़ला का चलते मुंगेर में अउरी इलाकन में बाढ़ के पानी पसर गइल बा. भोजपुर के दौरा कइला का बाद ओहिजा के जिलाधिकारी के कहना बा कि पानी घटला का चलते हालात सुधरल बा. तेरह गो राहत शिविर चलावल जात बा.\nभोजपुर जिला में बाढ़ के हालात बिगड़ले जात बा. बियफे का दिने गंगा में पानी खतरा के निशान से बीस सेंटीमीटर उपर चढ़ गइल जवना से नया नया इलाका में बाढ़ के पानी पसरल जात बा. आरा-बक्सर हाईवे पर दू हाथ गहिर पानी बहत बा. शाहपुर प्रखंड में दर्जनो गाँव में बाढ़ के डूबाह पानी


बक्सर के डुमराव में बिस्मिल्लाह खां के नाम पर खुली पहिलका सांस्कृतिक विश्वविद्यालय | Bhojpuriya Byar\nHome राज्य राजधानी बक्सर के डुमराव में बिस्मिल्लाह खां के नाम पर खुली पहिलका सांस्कृतिक विश्वविद्यालय\nबक्सर के डुमराव में बिस्मिल्लाह खां के नाम पर खुली पहिलका सांस्कृतिक विश्वविद्यालय\nशैलेश कुमार पाण्डेयJan 09, 2020राज्य राजधानी0\nपटना. बिहार सरकार के द्वारा विश्व विख्यात शहनाई वादक बिस्मिल्लाह खां के नाम पर बक्सर के डुमरांव में सांस्कृतिक विश्वाविद्यालय खोले के निर्णय लिहल गईल बा . ऐह प्रस्तावित यूनिवर्सिटी के स्थापना कला औरी संस्कृति विभाग के पहल पर होई . एकरा खातिर तकरीबन 10 एकड़ जमीन के अधिग्रहण करे के प्रस्ताव दिहल गईल बा .दरअसल सरकार मशहूर कलाकार लोग के बारे मे भावी पीढ़ी के अवगत करावे के चाहत बा . एही मकसद से ऐ विश्विद्यालय के स्थापना कईल जा रहल बा . एहिमे डॉक्यूमेंट्री फिल्म से लेके उनकर स्मृति के संजोवे खातिर बहुत सारी गतिविधिय के मूर्त रूप देबे के योजना बा . बिहार के कला औरी संस्कृति मंत्री प्रमोद कुमार पटना में बतवले कि प्रथम चरण में सांस्कृतिक विश्विद्यालय के स्थापना कईल जाई . मंत्री बतवले कि बिहार के दिग्गज कलाकार लोग जवना तरीका से विश्वभर में नाम रोशन कईले बा एहिसे हमनी सब लोग के जिम्मेवारी बनत बा की ऐ सब महान विभूति लोग के बारे में कुछ कईल जाव जवना से आवे वाला पीढ़ी के लाभ मिलो .\nशहनाई के जादूगर रहले बिस्मिल्लाह खान\nशहनाई के गूंज केवल अपना देश में ही ना बल्कि पूरा विश्व में पहुंचावे के श्रेय शहनाई के जादूगर भारत रत्न उस्ताद बिस्मिल्लाह खान के जाता . शहनाई के जादूगर मानल जाए वाला उस्ताद बिस्मिल्लाह खान के संगीत के उपलब्धि के देखते हुए भारत सरकार 2001 में उनकरा के भारत रत्न से सम्मानित कईले रहे . 1980 में पद्म विभूषण, 1968 में पद्म भूषण औरी 1961 में पद्मश्री सम्मान से भी उस्ताद के नवाजल गईल रहे . रउरा लोग के बता दिहल जाव कि बिस्मिल्लाह खां के जन्म 21 मार्च 1916 के बिहार के डुमरांव में एगो बिहारी मुस्लिम परिवार में भईल रहे . बिस्मिल्लाह खां के बचपन के नाम क़मरुद्दीन रहे . उ अपना माता-पिता के दूसरका संतान रहले . चूंकि उनकर बड़ भाई के नाम शमशुद्दीन रहे एहिसे उनकर दादा रसूल बख्श उनकरा के कहले ‘बिस्मिल्लाह’ जवना के मतलब होला ‘अच्छी शुरुआत’.\nPrevious Postस्वास्थ सुविधा के नाम पर बिहार भी हो रहल बा फेल , छपरा के एसएनसीयू में एक साल में लगभग 200 बच्चा लोग के मौत Next Postनामांकन रद्द भईला से नाराज अभाविप कार्यकर्ता लोग लगतार तिसरका दिने कईल कमला राय महाविद्यालय में तालाबंदी


ट्रेन से लागल धक्का से टेम्पो सवार डेढ़ दर्जन लोग के मौत – टटका खबर\nसोमार के उपरि बेरा मुजफ्फरपुर-नरकटियागंज रेल खंड पर सेमरा-सुगौली का बीच एगो रेलवे गुमटी पर राप्ती गंगा एक्सप्रेस एगो टेम्पो के उधिया दिहलसि. एह हादसा मे देढ़ दर्जन लोग के मौत ठाँवे प हो गइल आ दू जने घवाहिल हो के अस्पताल मे भरती करावल गइल बाड़न. प्रधानमंत्री एह हादसा पर शोक जतवले बाड़न.\nबतवल जात बा कि चिरैया थाना के खड़तरी फेनहारा गांव के नवलकिशोर सिंह नया टेम्पो खरीदला काबद परिवार संगे वनसप्ती देवी के पूजा करे गइल रहलन. ओहिजा से लवटत मे ई हादसा हो गइल. गुुमटी प तैनात कर्मचारी के कहना बा कि उ गुमटी बशद किले रहुवे बाकिर पुलिस ओकरा के नशा मे धुत पवलसि. घटना के जाँच करावे के बात कहल जात बा.\nTags: ट्रेन टेम्पो टक्कर, सुगौली


हरिहरी काकी – भोजपुरी साहित्य सरिता\nभोरे भोरे फोन घरघड़ाइल त हरिहरी चाची कसमसात पलंग से उठ के ओकरे तरफ झटक के बड़बड़ात चलली- कवना के भोरे भोरे आग लागल बा।आजकाल ई फोनवो आदमी के जान पर बनहुक नियन गोली दागता।आरे आवतानी रे।तनी थिर हो रे बाबा।तोरा नियन हमरा में जान थोड़े भरल बा, जे हमहु घनघना के पहुंच जाइब। उमिर भइल। कहत कहत झटकले फोन उठवली- परनाम अम्मा! हम मनहरन। का भइल एतना भोरे भोरे तान कसले बाड़ऽ। आरे अम्मा! जरूरी बा।अबहीयें बम्बई जाये खातिर टरेन धरे के बा।एही से फोन कइनीहऽ। का भइल हो? घबरात अम्मा पूछली तऽ जबाब मिलल- खुशी के बात बा। बड़ी बढिया लइका बबुनी से बियाह करे खातिर तइयार भइल बा। ओकरे से बात करे खातिर जाये के बा।बाकिर ऊ लोग गाँवे बारात ले जाये खातिर तइयार नइखन।बाकिर एसे बढ़िया रिश्ता खोजलो पर बिरले मिली। का कहतारू ।जाईं कि ना कह दीं।\nअम्मा के मन त दुखी भइल बाकिर उ बुझ गइली कि उनकर पतोहिया तऽ पहिलहीं से चाहत रहे कि गाँव से बियाह ना होखे। पोती भी गाँव अइला पर दु चारे दिन में कमी के गिनती से सभकर कान भर देव। इहे सब सोच के अम्मा कहली जा पहिले बात करऽ।ना मनीहें तऽ आपना लइकी खातिर लइकी के बापे के झुके के पड़ेला। जा भगवान तहार मन जुकुर मकाम रचें।\nहरिहरी चाची के तीन गो बेटा। तीनो बढिया सरकार के चाकरी करत शहरवे बस गईल रहलें।कबो कबो माई के मोह से सब बेटा गाँवे आवस लोग। हरिहर चाचा के मरला के बाद गोतिया-भयाद से लड़ के चाची के आपन खेती के कमान अपना हाथे धइली आ लइकन के बाहर पढे खातिर भेज देहली।जब कबो लइका सब कहस कि तु अकेले हो जइबु तऽ कहस कि ई तऽ राम जी के ही रचल लीला बा।हमरा भाग के भोग तऽ हमरा भोगही के पड़ी।तहार बाबूजी के मन रहे बेटा सभ अफसर बनें तऽ तू लोगन गाँव के बात पर धियान मत दऽ।पढऽ लोग।तहन लोग के नोकरिये बाबूजी के असल सराध होई।\nसब लइका अपना माई के बल आ त्याग से खूब मेहनत कइलन आ बढ़िया नोकरी पाके बड़ी ठाट-बाट से अपना परिवार संगे रहत रहलन।\nहरिहरी चाची बड़ी चोख सभाव के रहली। दु पीढ़ी के सोच के खूब बढ़िया बुझ गईल रहली एह से नवकी पीढी के पतोह,पोती-पोता से बड़ा सोच समझ के बोलस।एहीसे पतोहियो सब उनकर इज्जत करत रहली।\nउनका शहरी खानपान, रहन सहन, इस्टाइल ई सब पसंद ना रहे ऐही से कबो कवनो बेटा के घरे ना जास। ओही लोग के मन करे तऽ ऊ लोग आके भेंट कर जात रहलन।जब बेटा पतोह आवसन तऽ पानी के डिब्बा, किसिम-किसिम के पकल-पकावल नस्ता आ साज बाज के समान लेके आवै। चाची खाली एके गो बात पर रोक लगवले रहली कि शहर वाला कवनो बेढंग कपड़ा होय तऽ ऊ सब ईहा कोई ना पहिरी।बाकी आउर कुछ कवनो रोक ना रहे। जीनीस आ पैंटवो के ठीक मानस जदि उ पेन्हला पर शरीर में ठीक दिखे बाकिर चाची ई बात जादा मानत रहली कि कपड़ा तन ढके के चीज ह तऽ ओकर ओइसहीं उपयोग होखे के चाहीं।\nसांझी बेरा फेर फोन के घंटी बाजल- अम्मा! ऊ लोग के’ हँ ‘कह देहनी। जेठ के चऊठ में बियाह तय भइल बा। तहरा गाँव के सब काम छोड़ के जल्दी से आवे के पड़ी। हम टिकट भेज देब ,तू आ जा।तहरा बिना कइसे होई।बिना रूकले बड़का बेटा आपन फरमान सुना के फोन रख देहलन। हरिहरी चाची अपना मन के जाये खातिर समझावे लगली बाकिर काहे जे मनवा खुश होखते ना रहे।\nबियाह से बीस दिन पहिले के चाची के टिकट के संगे उनकर सेवकाई करेवाली भगमनियो के टिकट आ गईल।\nहरिहरी चाची चले बेरिया भगमनिया के नसीहत देहली- रे भगमनिया! तोहर मुँह तऽ बड़ तेज चलेला बाकिर उहंवा जाके बंदे रखीहे। जे ठीक लागे आ चाहे जे ना ठीक लागे। भले उहां से लउटला पर जे मन में होई एहीजे आके पकपकइहे।बुझलिस की ना!\nहँ-हँ बुझ गईनी। इ सब तऽ जब से पतोह लोग आइल बा बुझते बानी। रउरा काहे जे मना करीले।कबो कबो हमरा ओह लोग के पहिरावा ना भावेला। अब अइसन बेलाउज जेकर पीठिया उघाड़े रहे तऽ पेन्हे के जरूरते का बा।बाकिर राउर कहल तऽ हमरा मानहीं के पड़ी। एके साँस में कह देहलस।\nचाची कुछ ना कहली। जब रेलिया छुक छुक करके चले लागल तऽ चाची ओकरो से आगे आगे कल्पना में उड़े लगली। इयाद पड़ल कि उनकर पोती आ पतोह दुनो उड़ेवाली बाड़ी सन। फैशन तऽ ओकनी पयदाइश के संगही मिलल रहे।जेतना भर उ सभन मुँहवा में लाली आ पउडर चभोर सकस लगावेली। भलहीं उ शोभे आ चाहे ना शोभे।\nसोचते-सोचते कब स्टेशन आ गईल पते ना चलल। पता तब चलल जब भगमनिया जोर से कहलस- परनाम मनहरन भइया! हमनी के इहाँ बानी। खिड़िकिये हाथ हिलावत मनहरना के बोलावत रहे।\nहाली-हाली सामान सब आगे करत भगमनिया चिलाये लागल- उठीं ना! ना तऽ अगिला टेशन चहुँप जाइब।\nटेशन से घरे पहुँच के नहा धो के जब चाय पिअनी आ पोती के गरवा लगइनी तऽ लागल कि सब थकान उतर गईल।\nदुसरका दिन से देखावटी करत करत पइसा पानी नियन बहे। हरिहरी चाची के एतना बेखरची पसंद तऽ ना आवत रहे बाकिर चुपचाप रहली। बियाह तऽ बढ़िया से निपट गईल। बेरादरी में बियाह के तइयारी आ खरच पर खूब चरचा भइल।\nजब चउठ पर बोलावे मनहरन गईलन तऽ दामाद कहलन कि पापाजी! हम जदि माई बाबूजी के संगे रहब तऽ कनिका के उनकरे हिसाब से रहे के पड़ी ना तऽ हमनी के रहे के वेवस्था कर देब तऽ हम कवनो बहाना से इनका के लेके चल जाइब।\nमनहरन के मुँह उतर गईल। ऊ घरे आके बात कइलन बाकिर बियाह में एतना खरचले रहलन कि सब जमापूँजी खतम हो गईल रहे। चाह के भी कवनो उपाय ना बचल रहे।\nएक महीना बीतऽते बेटी आ सास में खटर पटर शुरू हो गईल। माई के घर के सब बिगड़ल सभाव ससुरारी में जाके घाव भऽ गईल रहे बाकिर कनिका आ ओकर माई ई बात ना माने।मनहरन तऽ बुझ गईल रहलन बाकिर जानत रहलन कि इलोग के सुधारल तऽ उनकरा मान के बातवे ना रहल।\nएक दिन हरिहरी चाची बहुरिया के कहली कि तनी कनिका के सास से बात करावऽ।हम जाये से पहिले उनकरा से मिले चाहतानी ।बहुरिया फोन लगा देहलस तऽ चाची मिले खातिर भोलाबाबा के मंदिर में बोलवली। का बात भइल ई कोई ना जान पवलस।\nएकदिन चाची कहली कि हम जाए से पहिले कनिका के घरे जाये चाहतानी तनी कनिका से मिले चाहतानी। हमरा के ओकरा घरे ले चलऽ।\nकनिका के घरे पहुँच के चाची उनकरा सास के संगही बइठ के खूब बतिअवली आ चले घरी कनिका के बोलवली।जब कनिका के पता चलल कि ई सब नस्ता पानी उनकरा दादी खातिर गईल रहे तऽ तपाक से कहली का दादी! एतना देर से आइल बानी आ हमरा खबरे ना रहे।चाची कहली- ना! हमहीं तहरा सास से कहनी ह कि हमार पोती तऽ हमरा से पहिलहूं ओतना ना बतियावेले एह से जाये घड़ी बोला देब। एतना सुन के कनिका के मुँह उतर गईल।\nऊ सचहूं कबो दादी से ढेर ना बतियावे। एही तरह ससुरारी में रह के भी ऊ केहु के ना भइल रहे। कुछो भइला पर अपना माई के फोन करे तऽ ओकर माई अपना हिसाब से समुझा देस। माई बेटी के अलगे दुनिया रहे।एही कारण रहे कि बात बढ गईल रहे। कनिका के सास ठीके रहली बाकिर कनिका के अनदेखी उनकरा के दुखी कर देत रहे। ऊ तऽ हरिहरी चाची के सुझ बुझ से मामला ठंडा भइल।बाकिर आज दादी के ना बोलल ओकरा खूब खटकल।\nचले घड़ी कनिका के सास कहली कि इनका माई से कह देब कि चाहे तऽ इनका के आपन बेटी बना के राखस आ ना तऽ हमार बेटी-पतोह बने देस। आ चाहे तऽ ले जाईं।\nहरिहरी चाची कहली – का हो! इहवां कवनो दुख बा? सास कुछ कहेली? दामाद कुछ कहलन ह? बोलऽ? तऽ तहरा बाप के कहब आके ले जइहें।\nकनिका कहे लगली हमार अपना घरे जब जे करे के मन रहे करत रहीं मगर इहवां तऽ सबचीज के समय आ नियम बा ।बीचहीं में चाची बात काट के कहली तऽ का ई सब गलत नियम बा।तू तऽ पढल लिखल बारू ।बतावऽ। कनिका फेर कहली- अम्मा जी तऽ दिनभर अपना बेटी के साथे फोन पर रहेली तऽ हम का करब। बहरी जाके होटले में खा आवेली आ हमनी के बना के खाये के पड़ेला।पहिले पहिल खुदहीं बना के बेटा हई खा, हई पिअ, आ सप्ताह बीतऽते सब बन्द।खुदे बाहर से खाके आ जायेली आ हमरा सोचे के पड़ेला कि का बनाईं। फेर चाची कहली- ओह घड़ी तू का करेलू? का करब? हमहूं अपना अम्मा से बात करेनी। कबहूं इनका फुरसत रहेला तऽ हमनीयो के बहरी जाइला नाऽ तऽ घरहीं कुछ बनाइले।बियाह घड़ी तऽ ई छुट्टी लिहले रहलन तऽ हम जबरी बहरी घूमे खातिर जात रहनी आ उधरे से खाके आ जात रहनी बाकिर अब तऽ इनका आवते आवते साढे नौ हो जायेला तऽ कही जाये के समय ना होला।\nचाची कनिका के समझावत कहली- देखऽ बेटा! कतहूं रहबू तऽ उहां के रहन-सहन सीखे के पड़ी। तहार सास रोज बहरी खाये ना जात रहली ऊ तऽ हमरा संगे रोजे मंदिरवे के भोग खा के दिन कटले बाड़ी।\nचाहे ससुराल होय आ चाहे कहीं अऊर। बाकी एगो बात जान लऽ- तहार सास अपना बेटी के फोन ना करत रहली ऊ हमरा से रोज बतियावत रहली ।तहरा के इहे बुझावे के रहे कि अपने लोग जब अपना के अनदेखी करेला तऽ केतना खराब लागेला। ई सब हमहीं तहरा सास के करे के कहले रहनी। एतना सुनतेऽ कनिका के आँखी से लोर घुड़क गईल। ऊ बुझ गईली कि हम ई घर में आके भी जब एकहूं दिन इहां के ना भइनी तऽ जेकर घर रहे ऊ का करी।आपन गलती उनका बुझा गईल। ऊ दादी के धऽ के पूका फाड़ के रोवे लगली। दादी कहली- चुप रहऽ। जा जाके अपना माई के गोर धऽ के माफी मांगऽ।\nकनिका जइसहीं सास के लगे पहुंचली सास कहली गोर काहे धरे के बा।बेटियो के माफी आ सजा होखेला का! आवऽ, गर पड़ऽ। कनिका अपना सास के अकवार धइली तऽ उनकर बेचैन मन शान्त हो गईल। सास अँचरा के कोर से पतोह के लोर पोछ के कहली- जा! जाके तीन कप बढिया चाय बना के जल्दी से लियावऽ। एकसाथे चाय पिअल जाव। देर मत करीहऽ।ना तऽ हम फेर खिसिया जाब। सास के मुँह से मीठ झिड़की सुन के कनिका मुसकुरा के रसोईघर गईली।\nएने कनिका के सासहरिहरी चाची के अकवार धऽ के कहली- ऐ अम्मा जी! एही से कहल जाला।बुढ पुरनिया के बिना घर माहुर हो जाला।राउर उपकार हम कबो ना भुलाइब।चाची कहली – ना!ना! अइसन मत कहीं। रउरा हमार पोती के सही रस्ता देखा देनी।हम राउर सनेह हमेशा इयाद रखब। एही बीच चाय आ गईल।तीनो जन सथहीं चाय पिअलस।फेर चाची घरे आ गईली।\nदुसरकि दिन लऊटे खातिर टरेन रहे।टरेन पर बइठ के चाची खूब खुश रहली।आज पोती के जिनगी जिये सबक सिखा के खूब खुश रहली।\nडॉ रजनी रंजन\nकहानीडॉ रजनी रंजन\nतलफत भुभुरी सोंच के\nमरछिया अपने त सात गो लइका के मार कै भइल रहै .. जनमते महतारी घुरा पर...\nअन्हरिया में अंजोरिया\nकेतना दिन जमाना के बाद आज ए पेड़ा से सुरसती के जाए के म‌उका मिलल बा।बग‌ईचा...\nएक कप चाह\n(हमार मूल fb पोस्ट के भोजपुरी रूपांतरण) —— ‘चाह’ जिनगी ह । ‘चाह’ एगो एहसास ह।...


टटका खबर, बुध, जेठ अन्हरिया सप्तमी, 2078 विक्रमी – टटका खबर\nकोरोना के कहर झेलत देश आ समाज के हालात देखत केन्द्र सरकार काल्हु केन्द्रीय माध्यमिक शिक्षा बोर्ड के बारहवीं के परीक्षा रद्द करे के फैसला ले लिहलसि. प्रधानमंत्री नरेन्द्र मोदी का अध्यक्षता में काल्हु मंगल का दिने भइल एगो उच्च स्तर के बइठक में ई फैसला लीहल गइल. इहो कहल गइल कि आगे जा के अगर हालात ठीक रहल त ओह विद्यार्थियन खातिर परीक्षा करावल जा सकेला. तब ले पूरा तरह से परिभाषित मानदंड बना के सीबीएसई बोर्ड बारहवीं के परिणाम तइयार कराई.\nसाँप छुछुन्दर वाली लड़ाई में फँसल पश्चिम बंगाल के मुख्य सचिव रहल अलापन बंदोपाध्याय के बुझात ना होखी कि विलापस कि अलापस. अब केंद्रीय गृह मंत्रालय अलापन के आपदा प्रबंधन अधिनियम का तहत नोटिस जारी क के तीन दिन का भीतर जबाब माँगल गइल बा. अगर उनुकर जबाब ना आइल भा जबाब सही ना लागल त अलापन का खिलाफ आपराधिक मुकदमा चल सकेला आ दोषी साबित भइला पर उनुका के दू बरीस के जेल तक हो सकेला. या है। इस मामले में दोष सिद्ध होने पर उन्हें दो साल तक कैद की सजा हो सकती है। मंत्रालय के एक अधिकारी ने मंगलवार को बताया कि बंदोपाध्याय को सेवानिवृत्ति से कुछ घंटे पहले, सोमवार को केंद्र सरकार के आदेश का पालन करने से इंकार करने की वजह से नोटिस जारी किया गया।\nकोरोना का चलते टराइल पंचायत चुनाव का बाद नीतीश सरकार पुरान प्रतिनिधियन के कार्यकाल ना बढ़ावे के फैसला कइलसि आ पंचायतन के काम देखे करे खातिर परामर्श समिति बनावे के तय कइले बिया.\nउत्तर प्रदेश में कोरोना का कहर में आइल कमी आ छूताही में आइल कमी देखत तीन गो अउरी जिलन में कोरोना कर्फ्यू में ढील दे दीहल गइल बा. अब राज्य के 75 जिलन में से एगारहे गो जिलन में कर्फ्यू बाचल बा.\nउत्तर प्रदेश के उप मुख्यमंत्री केशव प्रसाद मौर्य दावा कइले बाड़न कि अगिला साल होखे वाला चुनावो का बाद भाजपे के सरकार बनी आ अउऱी बढ़िया बहुमत ले के.\nसात दिन के तेजी का बाद देश के शेयर बाजार काल्हु सुस्ता गइल. सेंसेक्स शुरु में 300 अंक चढ़ला का बाद उपरि बेरा आइल गिरावट का बाद 51935 अंक पर आ निफ्टी अपना ऐतिहासिक स्तर से करीब 8 अंक नीचे गिर के 15575 अंक पर बंद भइल. विदेशी बाजारन से मिलत संकेत बहुत उत्साहित नइखे करत बाकिर बाजार में आइल नयका निवेशकन के शैली के थाह अबहीं ले नइखे लगला का चलते बाजार केनियो जा सकेला. जाने जोग बा कि अबकी के तेजी में एही निवेशकन के हाथ मानल जात बा.\nपूर्वांचल में काल्हु मंगल का दिने झमाझम बरखा से गरमी से त राहत मिलल बाकिर कुछ जगहा आइल आन्ही आ ठनका गिरला से नाहियो त नौ लोग के मरे के खबर बा. गाछन आ बिजली के खंभन के गिरला का चलते कई जगहा बिजली आपूर्ति बन्द हो गइल. वाराणसी आ जौनपुर में दू दू जने के, चंदौली में तीन जने, आ संतकबीरनगर अउर महराजगंज में एक एक जने के मरे के खबर बा एह आन्ही पानी ठनका का चलते. उत्तरी बिहारो में काल्हु मौसम के मिजाज बदलल. पटना, आरा, बक्सर, खगड़िया, नवादा, सासाराम, छपरा, बेतिया, रक्सौल, अउर पश्चिमी चंपारण में आन्ही पानी के खबर बा.\nगोण्डा के कर्नलगंज कोतवाली इलाका के सकरौरा कस्बा में एगो सार्वजनिक सुलभ शौचालय में एगो नाबालिग लइकी के लाश बरामद भइल.\nकौशांबी के कोखराज इलाका के निधियावा गांव का सोझा एगो आशिक जोड़ी ट्रेन का सोझा कूद के आपन जान दे दिहले. बताबल जात बा कि ई जोड़ी शिवपुरगांव के रहुवे आ सामाजिक कारणन से दुनु के परिवार एहनी के बियाह करावे पर राजी ना रहलें.\nसारण के मढ़ौरा इलाका के माधोपुर गाँव के एगो आदमी के मौत पानी भरल गड़हा में गिरला का चलते हो गइल.\nजौनपुर के नेवढ़िया इलाका के उत्तर पट्टी गांव में जमीन का झगड़ा में एगो आदमी के जान चल गइल. पुलिस तीन जने के गिरफ्तार कइले बिया.\nप्रयागराज के दारागंज इलाका के अलोपीबाग में अपना मौसी का घरे रह के बीए फाइनल के पढाई करे वाली एगो लइकी पता ना कवना कारण फाँसी लगा के जान दे दिहलसि.\nकुशीनगर में दू गो नाबालिग लइकियन के पूछताछ का नाम पर ओकनी के घर से जबरिया उठाके थाना ले आवे का आरोप में देवरिया के रामपुर कारखाना थाना में तैनात पुलिस उपनिरीक्षक आ मुख्य आरक्षी के निलबित कर दीहल गइल बा.\nजाली नोट के धंधा करे वाला गिरोह के एगो गुर्गा के काल्हु उत्तर प्रदेश पुलिस के स्पेशल टास्क फोर्स प्रयागराज के कीडगंज इलाका से गिरफ्तार क लिहलसि. ओकरा लगे से पाँच पाँच सौ रुपिया के दू सौ जाली नोट बरामद भइल बा.\nवाराणसी के फूलपुर इलाका में काल्हु मोटरसाइकिल सवार बदमाश एगो सेवानिवृत्त फौजी के गोली मार के घवाहिल कर दिहले सँ. फौजी के हालत बहुते खराब बा.\nवाराणसी में चलत श्री काशी विश्वनाथ मंदिर कॉरिडोर का काम में लागल दू गो मजदूरन के मौत एगो जर्जर मकान के ढहला से ओकरा मलवा में दबइला से हो गइल. चार गो मजदूर घवाहिलो भइलें. एह हादसा पर दुख जतावत प्रधानमंत्री नरेंद्र मोदी घटना के जानकारी जिलाधिकारी से लिहलें आ हर संभव सहायता करे के निर्देश दिहलें.\nपूर्वी चम्पारण के पचपकड़ी इलाका के मुड़ली गांव का मदली गाछी पोखरा में नहाए गइल तीन गो लइकियन के मौत डूबला का चलते हो गइल.\nछपरा के मुफस्सिल इलाका के मेहिया में एगो मकान भसला से एक आदमी के मौत हो गइल.\nTags: कर्फ्यू, कुशीनगर, कोरोना, कौशांबी, गोण्डा, गोरखपुर, चंपारण, छपरा, जौनपुर, देवरिया, प्रयागराज, बारहवीं के परीक्षा रद्द, बेतिया, वाराणसी\n«« टटका खबर, मंगल, जेठ अन्हरिया षष्ठी, 2078 विक्रमी\nटटका खबर, बियफे, जेठ अन्हरिया नवमी, 2078 विक्रमी »»


लोकसभा चुनाव में विपक्ष के एका होखल तय : राहुल – टटका खबर\nApr 8, 2018 कांग्रेस गठबन्हन, राहुल गाँधी\nबेंगलुरू 08 अप्रैल (वार्ता). कांग्रेस अध्यक्ष राहुल गांधी आजु दावा कइलन कि 2019 के लोकसभा चुनाव में भारतीय जनता पार्टी का खिलाफ विपक्षी गोलन के एका तय बा आ अगिला सरकार कांग्रेस गठबन्हन के सरकार होखी.\nकर्नाटक विधानसभा चुनाव के मद्देनजर अपना चुनाव प्रचार के पहिला चरण के आखिरी दौर में राहुल गांधी एहिजा पत्रकारन से अनौपचारिक बातचीत में कहलन कि हर विपक्षी गोल के आपन एजेंडा बा बाकिर आखिर में सभे मिलजुल के भाजपा का खिलाफ लड़ाई खातिर तइयार हो जाई.\nराहुल कहलन कि प्रधानमंत्री नरेंद्र मोदी आ भाजपा अध्यक्ष अमित शाह जनता का बीच जवना तरह के बोली बोलत बाड़ें ओकरा से इहे लागत बा कि एह लोग के सबुर खतम हो गइल बा. अपना बारे में राहुल के कहना रहल कि ऊ कबो कवनो नेता पर व्यक्तिगत हमले ना करसु.\nकहलन कि कर्नाटक विधानसभा चुनाव विचारधारन के लड़ाई बा. भाजपा एह राज्य में नागपुर से चले वाली सरकार ले आवल चाहत बिया जबकि कांग्रेस के मनसा बा कि विकास का राह पर आगे बढ़ल जाव.\nकांग्रेस अध्यक्ष पद स्हरला का बाद अपना पहिलका चुनाव प्रचार में उतरल राहुल गांधी कहलन कि कांग्रेस नवहियन के मौका देके बदलाव का दिशाईं आगे बढ़ल बिया. एह गोल के नीतियन के रूपरेखा कृषि अर्थव्यवस्था आ खास कर के किसानन के माली हातल के धेयान में राखत तइयार कइल जा रहल बा. एकरा अलावा लोगन खातिर सुलभ स्वास्थ्य सेवा मिले एकरो के अपना नीतियन में शामिल करत बिया कांग्रेस.


ताज महल होटल - विकिपीडिया\nताज महल होटल\nताज महल होटल मुंबई क एगो पाँच सितारा होटल ह जवन की मुम्बई की कोलाबा में गेटवे ऑफ़ इंडिया की लगे आइल बा।\nइ ताज होटल रिसोर्ट एवं पैलेस क एगो प्रमुख संपत्ति ह, जवने में 560 कमरा और 44गो सुइट्स बा। एमें 35 बटलर सहित करीब 1500 कर्मचारी लोगन क स्टाफ बा। इतिहासी और सरंचना की महत्व की दृष्टी से देखल जा त ए होटल की तहत आवे वाला दुगो इमारत, ताज महल पैलेस और टावर दुनू अलग अलग इमारत हई स, जवन की अलग-अलग समय पर आ अलग-अलग डिज़ाइन में बनल बाड़ी स।\n2 2008 क हमला\n3 मिडिया में चर्चा\nहोटल क असल इमारत टाटा बनववले रह न। आ एकर शुरूआत 16 दिसम्बर 1903 के भइल। एकर असल भारतीय आर्किटेक्टस सीताराम खंडेराव वैद्य और डी.एन. मिर्जा रहल लो, और ए प्रोजेक्ट क निर्माता एगो अंग्रेज़ इंजीनियर डब्लू. ए. चैम्बर रह न। एकर निर्माता खानसाहेब सोराबजी रतनजी कांट्रेक्टर रह न जवन की एकर मशहूर मध्य में बनल चले वाला सीढ़ी क डिज़ाइन आ निर्माण कइले बा न। ओ समय में एकर निर्माण क कुल लागत £ 250,000 भइल रहे।\nप्रथम विश्वयुद्ध की समय इ होटल 600 बिस्तर वाला होस्पीटल में रूपांतरित करा गइल रहे।\nताज महल टावर जवन एकर विस्तार ह, 1973 में खुल ल। एकर डिज़ाइन मेल्टन बेकर बनवले रह न।\n2008 क हमला[संपादन करीं]\n26 नवम्बर 2008 के ए होटल पर आतंकवादी हमला भइल, जवने में ए होटल के गंभीर रूप से नुकसान भइल और कम से कम 167 लोगन क जान गइल। भारतीय सुरक्षा बल और कमांडो की साथ3दिन ले चल ल लड़ाई और होटल में घुसल सब आतंकीयन की खात्मा की साथ ए हमला क अंत भइल। ए हमला की बाद कुछ वक्त होटल बंद रहल।\nए होटल आ टावर में जवने हिस्सा में कम नुकसान पहुँचल रहे उ हिस्सा 21 दिसम्बर 2008 के पुनः खोला गइल। ए हमला से होटल में नुकसान पहुँचल एतिहासिक विरासत वाला हिस्सा की पुनः निर्माण में कई महिना क वक्त लागल।\nहिलरी क्लिंटन भारत अमरीका क रिश्ता मजबूत कइले की इरादा से जुलाई, 2009 में मुम्बई अईली और ताज होटल में ठहरल रहली, साथे साथ स्मरणोत्सव में भी शामिल भइली।\n15 अगस्त 2010 के ताजमहल होटल मरम्मत की बाद पूरी तरह से खुल गइल। ए होटल के भइल नुकसान क मरम्मत कइले में करीब 1।75 बिलियन रुपया क खर्चा भइल। एकर विस्तार टावर क पूरा तरह से नया सुविधा की साथ पुनःशुरुआत भइल।\nमिडिया में चर्चा[संपादन करीं]\nविलियम वारेन, जिल गोचर (2007), एशिया लीजेंडरी होटल्स: द रोमांस ऑफ़ ट्रेवल।\nएकर जिक्र भारतीय लेखक सुलतान राशेद मिर्ज़ा क साहब बहादुर नांव की लघु कथाओ में मिलेला।\nमराठी फिल्म तार्यांचे बेट में इ एगो स्कूली लईका की सपना की जगह की तौर पर देखावल गइल रहे।\nहोटल ग्रैंड पैलेस ए होटल क एगो अन्य नांव ह। इ नांव ए होटल क हिंदी नांव ताज महल क अनुवाद करे खातिर इस्तेमाल कइल गइल रहे, ख़ास कर के लेखक लोगन द्वारा।\nइ होटल बीबीसी की अगस्त 2014 की होटल इंडिया नांव की4भाग की डॉक्यूमेंट्री में लऊकल रहे।\n↑ "ताज महल होटल की विशेषताएं". क्लियरट्रिप.कॉम. पहुँचतिथी6September 2016.\n↑ एलन, चार्ल्स (3 December 2008). "ताज महल होटल, के रूप में पहले, विनाश के खतरे से बच जाएगा". द गार्डियन. लन्दन. पहुँचतिथी 24 मई 2010.\n↑ "समय: हमले के तहत मुंबई". बीबीसी न्यूज़. 1 December 2008. पहुँचतिथी3December 2008.\n↑ पसरीचा, अंजना (21 December 2009). "मुंबई के होटल पर हमला फिर से खोलना". वौइस् ऑफ़ अमेरिका. पहुँचतिथी 22 December 2008.\n↑ लीडबीटर, क्रिस (26 August 2014). "होटल भारत: मुंबई के ताज महल पैलेस अपने काले दिनों को पीछे छोड़ देता है". द इंडिपेंडेंट. पहुँचतिथी 28 August 2014.\n"https://bh.wikipedia.org/w/index.php?title=ताज_महल_होटल&oldid=473667" से लिहल गइल\nमुंबई के होटल\nमहाराष्ट्र के होटल\nअउरी प्रकार expanded collapsed\nअउरी expanded collapsed\nएह पन्ना पर आखिरी बेर संपादन 1 जुलाई 2017 के 05:54 बजे भइल रहल।


अंजन टीवी चुनलसि साल २०१३ के नंबर वन – Anjoria\nभोजपुरी के प्रमुख टीवी चैनल अंजन टीवी का तरफ से साल २०१३ के नंबर वन नायिका रिंकू घोष, नंबर वन खलनायक संजय पांडे, सर्वश्रेष्ठ एक्शन स्टार विराज भट्ट, बेस्ट सपोर्टिंग एक्ट्रेस गुंजन पंत आ बेस्ट आयटम डांसर सीमा सिंह के चुनल गइल बा.\nरिंकू घोष, संजय पांडे आ गुंजन पंत के फिलिम “कोठा” में ओह लोग के किरदारन खातिर चुनल गइल.\nनंबर वन नायक चुनइले खेसारीलाल यादव अपना फिलिम “बलमा बिहार वाला” बदे.\nअंजन टीवी का हिसाब से साल के सर्वश्रेष्ठ फिलिम रहल आदि शक्ति के परोसल फिलिम “वर्दी वाला गुण्डा”.\nविपिन सिंह के फिलिम “प्रतिघात” के किरदार ला सर्वश्रेष्ठ सर्पोटिंग एक्टर, मनोज टाईगर के फिलिम “सपूत” के किरदार ला बेस्ट कामेडियन, फिलिम “मरते दम तक” ला सीमा सिंह के बेस्ट आयटम डांसर, फिलिम “कसम वर्दी के” का किरदार ला विराज भट्ट के सर्वश्रेष्ठ एक्शन स्टार, फिलिम “रानी नं. ७८६” के किरदार ला बेस्ट एक्शन नायिका रानी चटर्जी, फिलिम “रखवाला” ला बेस्ट निर्देशक असलम शेख के चुनल गइल.\nअंजन टीवी का ओर से बेस्ट लोक गायक पवन सिंह के आ बेस्ट लोक गायिका देवी के चुनल गइल बा.\nबेस्ट जोड़ी चुनाइल अंजना सिंह आ यश के फिलिम “राजा जी आई लव यू” के जोड़ी ला.\nरिंकू घोष, विराज भट्ट, सीमा सिंह, गुंजन पंत आ सीमा सिंह के सर्वश्रेष्ठ चुनइला प सबे ओह लोग के बधाई दिहल आ अंजन टीवी के धन्यवाद.


Bhojpuri: फगुआ के बाद आ गइल चइत के उतपाती महीना, लेले मस्ती के आलम | Beautiful month of Chaitra arrived after Fagua know what is the importance.\nBhojpuri: फगुआ के बाद आ गइल चइत के उतपाती महीना, लेले मस्ती के आलम\nआइल चइत उतपतिया हो रामा!\nजब कवनो गायक ढोलक बजाके अकेलहीं चैता गावेला,त ओकरा के साधारन चैता कहाला। झलकुटिया चइता भा घांटो समूह में गवाला। झाल,ढोलक, झांझ वगैरह बजावत गायक दू दल में बंटा जालन। जब पहिला दल गीत के पहिल पांती गावेला,त दोसरका दल ओकरा तुरंत बाद टेक पद के ऊंच सुर में अलापेला।\nLast Updated: March 31, 2021, 5:14 PM IST\nचइत के उतपाती महीना मस्ती के आलम लेले आ धमकल बा। कली-फूल के खिलावे के बहाना से बसंत अपना जोबन के गमक फइलावत चलल जा रहल बा। आम के मोजर में टिकोढ़ा लागि गइल बा आ सउंसे अमराई में टप-टप मधुरस टपकि रहल बा।\nकोइलरि के कुहू-कुहू के कूक माहौल में एगो अनूठा मोहक रस घोरत बा। अइसना मदमस्त महीना में जदी मन के सपनन के सजीला राजकुमार परदेस के रोटी कमाए चलि गइल होखे, त बिरहिन हमजोली के वेदना पराकाष्ठा पर जा पहुंचेले। अंगइठी लेत रस से भरल देह, आलस से मदमातल सपनात आंखि। ख्वाब, खयाल आउर सपनन के इंद्रधनुष। अपना परदेसी के बाट जोहत बेकरार हो उठत बाड़ी प्रियतमा। बाकिर ऊ बेदरदा भला का जाने बिरहिन के आंतर के पीर! आइल त दूर,ऊ एगो पातिओ पठावल जरूरी ना बुझलस। बसंत बीति गइला का बाद ओकरा आवे भा पाती पठावे के का माने- मतलब!\nनाहिं भेजे पतिया,\nआइल चइत उतपतिया हो रामा\nनाहिं भेजे पतिया\nविरही कोयलिया सबद सुनावे\nकल ना पड़त अब रतिया हो रामा\nबेली-चमेली फूले बगिया में\nजोबना फुलल मोरा अंगिया हो रामा\nचैता:प्रेम के रसगर लोकगीतन के मस्ती\nचइत महीना में गावल जाए वाला चैता सांच प्रेम के रसीला लोकगीत ह। फगुआ का बाद 'बुढ़वा मंगर'(पहिला मंगर) से चैता गावे के समहुत हो जाला।भोजपुरी में एकरा के चैता भा चइता, मगही में चैती आ मैथिली मे चैतावर कहल जाला।\nजब कवनो गायक ढोलक बजाके अकेलहीं चैता गावेला,त ओकरा के साधारन चैता कहाला। झलकुटिया चइता भा घांटो समूह में गवाला। झाल,ढोलक, झांझ वगैरह बजावत गायक दू दल में बंटा जालन। जब पहिला दल गीत के पहिल पांती गावेला,त दोसरका दल ओकरा तुरंत बाद टेक पद के ऊंच सुर में अलापेला। गते-गते सुर तेज, अउर तेज होत जाला आ गवैया गीत के चरम बिंदु प पहुंचावे के सिलसिला में उच्चतम सुर के इस्तेमाल कऽके सुननिहारन के जोश,हुलास आउर मस्ती के पराकाष्ठा पर पहुंचा देले। कतहीं-कतहीं गवनिहार अलगा-अलगा गोल बनाके चैता प्रतियोगिता के आयोजनो करेलन।\nओइसे त लोकगीतन में आम तौर पर रचयिता के नांव ना पावल जाला,बाकिर चैता के पारम्परिक गीतन में कवि बुलाकी दास के नांव मिलेला-\nदास बुलाकी चइत घांटो गावे हो रामा\nगाइ-गाइ विरहिन समुझावे हो रामा।\nचइता गीत के शुरुआत 'ए रामा ' से होला।\nओइसे ई कवनो जरूरी शर्त ना होला।हरेक पांती के अंत में 'हो रामा ' के प्रयोग होखेला। दोसरकी पांती के पहिल दू पद टेक पद का रूप में 'हो रामा ' के बाद जोड़ि दिहल जाला।\nचैता गावेवाला चइता के सिरीगनेस सुमिरन से करेला आ ओमें धरती माई (मातृभूमि)के इयाद करेला-\nए रामा, सुमिरींले ठुइयां\nसुमिरि माता भुइयां हो रामा\nआजु चइत हम गाइब हो रामा\nचैत बीति जाई हो रामा\nचैता में प्रेम के किसिम-किसिम के सतरंगी भावन के व्यंजना मिलेला। अधिकतर गीतन में संजोग सिंगार के रोमानी कथा रागन में रचाइल बा। कतहीं नायिका के नख से शिख तक के सुघरता के बरनन मिलेला, त कतहीं मरद-मेहरारू के प्रनय-नोकझोंक के झांकी। कतहीं दाम्पत्य-प्रेम के रोमानियत, त कतहीं विरह-बिछोह के मार्मिकता। रामजी के जनम, शिवजी के बियाह,सीता-स्वयंवर, राधा-किसन के रासलीला--जइसन अनेकानेक लघुकथानकन के जियतार भाव व्यंजना चैता गीतन में देखे के मिलेला।\nअगर प्रेयसी के गोर-सुकवार कलाई में हरिअर-हरिअर खनखनात चूड़ी होखे आ लिलार पर हरिअर रंग के बिंदी होखे, त का गजब के निखार आ जाई उन्हुका रूप-लावण्य में!\nए रामा गोरी-गोरी बहियां में\nहरी-हरी चूड़िया हो रामा\nलिलरा पर हरी रंग की बिंदिया हो रामा\nप्रिया सपना के सतरंगी दुनिया में गोता लगावत अपना परदेसी बालम के बांहि में समाइल बाड़ी। तलहीं ननद उन्हुका के झकझोरिके नींन से जगा देत बाड़ी। मीठ सपना के तार-तार हो जाए से ऊ झुंझुवात कहत बाड़ी-\nसुतला में काहेला जगैलू हो रामा\nरस के सपनवा में हलइ अंखिया डूबत\nहो रामा भोरेहि भोरे\nअंगहि अंग अलसाए हो रामा\nपिया बिना हिया मोरा कुहुंकइ हो रामा\nचंपा के फुलवा मुरझाए हो रामा\nसैंया,कतना नीमन होइत,अगर हमार चुनरी आ तहार पगरी एके रंग में रंगा दिहल जाइत! तन-मन के एकरूपता का संगहीं बहतरो के एकरूपता के कइसन नायाब स्थापना हो जाई तब!\nमोर चुनरिया सैंया तोर पगड़िया\nएकहिं रंगे रंगाइब हो रामा\nएहि ठइयां झुलनी हेरानी हो रामा!\nअगर प्यारी-प्यारी झुलनी कतहीं गुम हो जाउ, त कहवां-कहवां जोहल जाउ ओकरा के? घर में, दुआर पर आकि ओह सेज पर,\nजवना प सउंसे रात बीतल बिया-\nएहि ठइयां झुलनी हेरानी हो रामा\nघरवा में खोजलीं, दुआरवा में खोजलीं\nखोजि अइलीं सैंया के सेजरिया हो रामा\nकलवा ना पड़त\nआ जदी पियऊ भुला जासु,त कहवां-कहवां ढूंढ़त-ढूंढ़त छिछिआत फिरसु घरवाली? आम के टिकोढ़ा गदरा गइल,बाकिर डाढ़-पात मदमस्त भइला का बावजूद बीतत चइतो में ओह निठुर परदेसिया के कवनो अता-पता ना। चैत के बाद ओकर आइल भला कवना काम के!\nजब ई चइत बीति जाई हो रामा\nतब पिया का करे आई!\nअमवा मोजरि गेल, फरि गेल टिकोरवा\nडारे-पाते भेल मतवलवा हो रामा\nतब पिया का करे आई?\nचैता के गीतन में सरलता का संगहीं जवन सरसता, कोमलता आउर मिठास अंतर्निहित बा,ऊ दोसरा जगहा दुलम बा। चाहे ननद-भौजाई के छेड़छाड़ होखे भा पति-पत्नी के प्रणयलीला के मनमोहक छटा। चाहे राधा-किसुन आ गोपियन के रासलीला के गाथा होखे, चाहे कवनो बिरहिन के विरह-बिछोह के मरम बेधेवाला\nदिल दहलाऊ दास्तान। चइता के गीत आ गायकी के रसमयता, मादकता आ एकर सौन्दर्यबोध आ गीतन में चार चान लगावत लौंडन के नाच सुननिहारन-देखनिहारन के झूमे खातिर अलचार कऽ देला।\nजब रस से लबालब भरल गगरी चैता के गीतन के मार्फत छलकत होखे, जब अंग-प्रत्यंग के गदरइला आ कसमसइला का संगहीं मन के सतरंगी भावना आउर आस-हुलास-उछाह गदरा उठल होखे, त फेरु कइसे धनिया अपना होरी के बिना चैन से अकसरुआ रहि सकेले? चइत के ई उतपाती महीना का ओकरा के कबो चैन से बइठे दी?\nकलवा ना पड़त सैंया बिनु रामा


भोजपुरिया खान जुबेर खान – Anjoria\nहिंदी सिनेमा में खान त्रिमूर्तियन, आमिर खान, शाहरुख़ खान आ सलमान खान, समेत अनेके खान बाड़े बाकिर भोजपुरी में कवनो खान नइखे. एह कमी के पूरा करे आइल बाड़न जुबेर खान. प्रसिद्द निर्देशक असलम शेख आ निर्मात्री बिजल राज़दा के खोज हउवन जुबेर खान जिनका दू गो फिल्मन में जुबेर अभिनय करे जा रहल बाड़न. मैदान में उतरे से पहिले जुबेर पूरा वर्जिश कर के आइल बाड़न. पिछला दू साल से ऊ अभिनय, डांस अउर एक्शन के गुर सीखत रहले हँ. किशोर नामित कपूर का अभिनय स्कूल से ट्रेनिंग ले के अइला का बाद जुबेर ने अपना टफ बॉडी के लचीला बनवलन जेहसे ऊ नीमन डांस कर सकस. मुंबई में पलाइल पोसाइल बाकिर जुबेर के महतारी बनारस के हई आ एह नाते ऊ भोजपुरिये से आपन शुरुआत करे के फैसला कइलन.


बिहार में खिलाड़ियन के हर सुविधा दिहल जाई – टटका खबर\nबिहार में खिलाड़ियन के हर सुविधा दिहल जाई\nबिहार के कला संस्कृति आ युवा खेल मंत्री सुखदा पाण्डेय बक्सर में आयोजित एगो समारोह में कहली कि प्रदेश में खेल के बढ़ावा देबे खातिर खिलाड़ियन के हर तरह के सुविधा दिहल जाई. कोशिश रही कि गाँव जवार से खिलाड़ियन के चुन के प्रदेश स्तर पर प्रशिक्षण के मौका दिहल जाव. बक्सर में खेल के आधुनिक सुविधा के विस्तारो करे के बात कहली सुखदा पांडेय.


रेडियो के अमर किरदार – लोहा सिंह – Anjoria\nअगस्त 12, 2021 प्रोफेसर रामेश्वर सिंह कश्यप, रेडियो नाटक, लोहा सिंह\nलव कांत सिंह ’लव’\nएतवार के दिन होखे त सब लोग फटाफट आपन काम निपटा लेवल चाहत रहे, सभे जल्दी-जल्दी बाजार से लवट के आ जात रहे, दोकानदार अपना-अपना रेडियो सेट से सट जात रहस, मेहरारू लोग जल्दी-जल्दी खाना-पानी तइयार के लेत रहे, लड़िका सब जल्दी खेल खतम करके6बजे तक कौनो हाल में घरे पहुंच जात रहस.6बजे से पांच मिनट पहिले पान के दोकान पर राहगीर रुक के6बजे के पैरा जोहे लागत रहस. गली-मोहल्ला सुनसान हो जाईल करत रहे आ फेर सांझ के6बजते पटना आकाशवाणी से प्रसारित होखत रहे लोकप्रिय हास्य नाटक ’लोहा सिंह’. बाद में ई रोज प्रसारित होखे लागल. चुकी रेडियो ओह बेरा पढ़ल-लिखल, अनपढ़, अमीर -गरीब, समाज के हर तबका में बहुत आसानी से पहुँचे वाला संचार माध्यम रहत रहे. इहे कारण रहत रहे कि ना खाली भारत बलुक विदेशन में भी एह नाटक के गूंज पहुंचे में कामयाब रहे.\nजिला रोहतास के धरती से एगो साधारण व्यक्ति विश्व पटल पर पहचान बनावे में ना खाली कामयाब भइल बलुक इतिहासो में अपना स्थान बना गइल. रामेश्वर सिंह ‘कश्यप’ विश्व में कुछे अइसन लोग में से रहलें, जे आपन रेडियो नाटक ‘लोहा सिंह’ के कारण जासूसी आ बहादुरी के प्रतीक ‘शेरलॉक होम्स’ आ ‘जेम्स बांड’ के जइसन ओही नाम ‘‘लोहा सिंह’’ पर प्रसिद्ध भइलन. कश्यप जी के जन्म रोहतास जिला के सासाराम के लगे सेमरा नामक गांव में 12 अगस्त 1927 के भइल रहे. अंगरेजी सरकार के वरिष्ठ पुलिस अधिकारी (डीएसपी) राय बहादुर जानकी सिंह आ रामसखी देवी के बेटा के रूप में जन्मल कश्यप जी बहुत लाड़-प्यार से रहल रहलें. प्रारंभिक शिक्षा मुंगेर, नवगछिया से भइल आ आगे के पढ़ाई खातिर इलाहाबाद चले गइलें.\nसन 1948 में जब आकशवाणी पटना के शुरुआत भइल त कश्यप जी चौपाल कार्यक्रम में ‘तपेश्वर भाई’ के रूप में भाग लेवे लगलें. वार्ताकार, नाटककार, कहानीकार आ कवि के रूप में सैंकड़न रचना में इनकर सहभागिता रहल. कश्यप जी के भीतर के साहित्यकार रचनाधर्मी लोग से मिलल-जुलल बहुत पसन्द करत रहे. कुछ समय बाद रेडियो पर इनकर लिखल एगो भोजपुरी नाटक ‘तसलवा तोर कि मोर’ के प्रसारण भइल. एह नाटक में लोहा सिंह एगो पात्र रहे जवना के बहुत पसंद कइल गइल आ बहुत लोग के चिट्ठी आइल जवना में लोहा सिंह नाटक फेर से सुनवावे के बात लिखल रहे. ओही घरी लोहा सिंह नाटक के आधारशिला रखाए लागल. कश्यप जी के एगो खासियत ई रहे कि ऊ अपना नाटकन में जवन पात्र राखत रहलें उ कहीं न कहीं अपना आसे-पास से उठावत रहलें. लोहा सिंह के किरदार ऊ अपने घर से उठवले रहलें. इनका घर के एगो नोकर के भाई रिटायर्ड फौजी रहे जवन गलत-सलत अंग्रेज़ी, हिन्दी आ भोजपुरी मिलाके एगो नाया भाषा बोलत रहे. उहे भाषा इनको नोकर बोलत रहे जवना के सुनके कश्यप जी लोहा सिंह चरित्र बना देहलें. हिंदी-भोजपुरी क्षेत्र के लोग भले ही उनका के लगभग भुला देले होखे बाकी तबो उनकर कालजयी डायलॉग आजो ज़िंदा बा आ आगहूं रही. –\n‘अरे ओ खदेरन को मदर जब हम काबुल का मोर्चा में था नु’ लोग ई डायलॉग सुनते लोट-पोट हो जात रहे.\n’खदेरन को मदर’ बनत रहली प्रसिद्ध लोक गायिका प्रो. विन्ध्वासिनी देवी. प्रो. शांति जैन, शत्रुघ्न बाबा, प्रो.एन एन पांडे आ आकाशवाणी के झलक बाबा जइसन लोग ओह अमर नाटक श्रृंखला के पात्र रहलें.\nलोहा सिंह खाली हास्य नाटक ना होके सामाजिक, सांस्कृतिक आ राजनैतिक व्यवस्था पर बरियार व्यंग्यो रहे. 1962 के लड़ाई से लौटल फौजी लोहा सिंह (प्रोफ़ेसर रामेश्वर सिंह ‘कश्यप’) जब अपना फौजी आ भोजपुरी मिलल हिन्दी में अपना मेहरारू ‘खदेरन को मदर’ आ आपन दोस्त ‘फाटक बाबा’ (पाठक बाबा) के काबुल के मोर्चा के कहानी सुनावस त सुनेवाला कबो हंसते-हंसते लोट-पोट हो जाए त कबो गंभीर हो जाए. अपना एह नाटक के माध्यम से बाल विआह, छूआछूत आ धार्मिक गड़बड़ियन पर जोरदार प्रहार करत रहलें.\nसुनील बादल जी अपना एगो लेख में लिखले बारें कि उनका पर शोध करेवाला डॉक्टर गुरुचरण सिंह बतावेलें की- “तब ई नाटक देशवासियन के भीतर देशप्रेम आ राष्ट्रीय चेतना के भाव भरत रहे. रेडियो सेट भी बहुत कम रहत रहे एहीसे पान दुकानवाला लाउडस्पीकर पर रेडियो के एह बिजोड़ नाटक सुनवावत रहलें. सीमा पर लड़ेवाला सेना के साथ- साथ आम लोग भी भाव- विभोर हो जात रहलें. ” हिन्दी के आलोचक डॉक्टर जीतेंद्र सहाय तब एगो आलोचनात्मक निबंध ‘हास्य की आढ़ती’ में लिखले बारें की -“चीन युद्ध के बेर श्री कश्यप चीनी सेना के भर्त्सना एह नाटक के माध्यम से कइल शुरू कइलें त रेडियो पीकिंग के ई टिप्पणी आइल कि जवाहरलाल आकाशवाणी के पटना केन्द्र में एगो अइसन भईंसा पोस के रखले बारें, जवन चीन जे देवार में सींग मारत रहेला . ”\nप्रोफेसर रामेश्वर सिंह कश्यप के पद्मश्री, बिहार गौरव, बिहार रत्न आदि सम्मानों से सम्मानित कइल गइल रहे . एक दिन अचानक 24 अक्तूबर 1992 के हास्य-व्यंग्य आ ग्रामीण चरित्र से निकल देश के झकझोरे वाला एगो लमहर बड़ के गाछ धराशाई हो गइल. निराशाजनक ई बा कि इनकर बेटा लोग भी ना ही उनका साहित्य के प्रकाशित करवले आ ना बचा के राखे में रुचि दिखवेलें आ ना सरकार कुछ कइलक. सासाराम में इनकरा नाम पर बनल सड़क ‘लोहा सिंह मार्ग’ के जाननेवाला लोग भी अब कम होत जा रहल बा. डर इहे बा कि अपना रेडियो नाटक से इतिहास रचेवाला कश्यप जी कहीं इतिहास के पन्ना में भुला मत जास.


प्रयोगकर्ता वार्ता:Hvaara - विकिपीडिया\nस्वागतम्! नमस्कार Hvaara जी, भोजपुरी विकिपीडिया पर राउर बहुत स्वागत बा!\nHvaara जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 20,977 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\n"https://bh.wikipedia.org/w/index.php?title=प्रयोगकर्ता_वार्ता:Hvaara&oldid=625994" से लिहल गइल\nएह पन्ना पर आखिरी बेर संपादन 24 सितंबर 2018 के 05:14 बजे भइल रहल।


वर्ल्ड क्लास स्टेशनन पर खइनी डिटेक्टर लगावल जरूरी – Anjoria\nवर्ल्ड क्लास स्टेशनन पर खइनी डिटेक्टर लगावल जरूरी\nमंगलवार के रेल बजट देखि सुनि के बाबा लस्टमानंद कहले कि ‘विश्व स्तरीय रेल गाड़ी तऽ हमरा पसंद नइखे.’ आज के रेलगाड़ी के सफर के आपन मजा बा. सफर के समय , रामचेला जान जा कि एगो अभूतपूर्व आनंद होला. आजु के हमनी के जवन रेल बिया ऊ त अनेकता के एगो उदाहरण ह. संस्कृति के दर्पण हवे. लालच, द्वेष, भाईचारा, जातिवाद , अवसरवाद, भ्रष्टाचार जइसन हमनी के सब गुण रेलन में मिल जाई. रेल सफर वास्तव में सफर ह. एकर रोमांच त पलेटफारमे से ठीक ओसहीं मिल जाला जइसे ना चहलो पर मोबाइल पर कम्पनी सब के एस एम एस मिलेला. सुर्ती के थूक आ गुटका के पीक से बांच के आ सामान के बचा के पलेटफारम पर पहुंच गइलऽ त जान ल कि पहिला बाधा हेल गइलऽ. पलेटफारम पर कुली लोग के समान ढोये के दर साफ साफ लिखल रहेला, पर ओकरा आधार पर बतियइबऽ राम चेला त अपने मुड़ि पर समान ढाये के परी. हमार त राय रहे कि मूल्य सूची के सामने सितारा बना के नीचे लिख दियाइत कि एह पर विश्वास करे वाला लोग के थाना में लिखल ‘कर्तव्य परायणता, समर्पण और इमानदारी’ जइसन नारो पर विश्वास करे के परी.\nपलेटफारम पर यात्री लोग के टिकट के हैसियत के अनुसार वेटिंग रूम बनल रहेला जे में कर्मचारी आ अव्यवस्था समान रूप से गंजाइल रहेला. जइसे हमनी के समाज में उच्च , मध्यम आ निम्न वर्ग में विभक्त बा ओसही रेल में ए सी , फर्स्ट क्लास , सेकेंड क्लास, स्लीपर आ जनरल डब्बा होला. अगर केहु के मधुमेह चाहे ब्लड प्रेशर ना होखो तबे सेकेंड क्लास आ जनरल डब्बा में सफर सुरक्षित होई. अगर सफर के रोमांच के आनंद लेवे के बा त जनरल में सफर ज्यादा मजेदार होई. रेल में जनरल डब्बा अक्सर सबसे आगे रहेला चाहे भा सबसे पाछे. जनरल डब्बा में अगर सीट से उठि के पेशाब खाना ले केहु पहुंच जाई त जान ल कि ऊ सफल आदमी ह. आ ओकरा पेशाब करे के जगहा मिल गईल त जान ल कि ओकर भाग निमन बा. अक्सर शौचालयो में सात आठ आदमी यात्र करत भेंटाला. भीड़ में ठसाठस भरल ट्रेन जब पलेटफारम पर आवेले त ओह समय उहां के सबसे खास आदमी चाहे कहि ल सबसे बड़हन वी आई पी होला टी सी. दरकार परला पर जब टी सी भेंटा जाउ त बूझि जाईं कि राउर भाग ठीक बा. हम रामचेला तहरा सुविधा के खातिर टी सी के जोहे के एगो फारमूला बतावत बानी. इ कि पलेटफारम पर जब पसिंजरन के गोल घेरा एक जगह से दोसरा जगह घूमत होखो त बूझि जा कि ओहिजे टी सी होई. सेकेंड क्लास आ जनरल क्लास के खूबी में दू गो चीज सदा शामिल रहेला. एगो त ओहमे के पंखा जे बे धक्का दिहले चले ना आ दोसर ओह में भुजा आ चिनिया बदाम बेचे वाला लोग. चिनिया बदाम मुंह में खोइया डब्बा में. ई सेकेंड क्लास भा जनरल क्लास के खास खूबी ह. किताब पढ़त होखी लोग कि पानी अमूल्य होला. लेकिन एकर प्रमाण मिले ला जब पलेटफारम के नल में पानी ना आवे आ ठीक ओही के सामने 15 रुपिया बोतल पानी बिकाला. माने पानी के कीमत बूझऽ. ई सब के अलावा ट्रेन यात्रा के सबसे बड़हन खूबी ह देर से चलल आ देरी के कारण चेन खिंचाई. अब अइसन मोदी भइया इंटरनेशनल स्टेंडर के स्टेशन बनइहें त ओह में सुरक्षा खातिर मेटल डिटेक्टर से जरूरी बा स्टेशनन पर खइनी डिटेक्टर लगावे के.\nPrevious Post: भउजी समुझवली दिल्ली के दाँवपेंच\nNext Post: अक्षरा सिंह बनली पुलिस इंस्पेक्टर


जुन्नारदेव, परासिया, छिंदवाड़ा, चौरईखास\nपेंच नदी छिंदवाड़ा जिले के तामिया वि. खं. के मुत्तौर ग्राम के पास से निकली है।\n"https://hi.wikipedia.org/w/index.php?title=पेंच_नदी&oldid=4499568" से लिया गया\nअन्तिम परिवर्तन 07:35, 10 फ़रवरी 2020।


यूपी शिक्षा सेवा चयन बोर्ड में डा॰ परशुराम पाल के अध्यक्ष बनावल गइल – टटका खबर\nयूपी शिक्षा सेवा चयन बोर्ड में डा॰ परशुराम पाल के अध्यक्ष बनावल गइल\nउप्र माध्यमिक शिक्षा सेवा चयन बोर्ड के कार्यवाहक अध्यक्ष डा. आशाराम के गलत सलत काम से परेशान हो के सरकार उनुका के हटा के लखनऊ विश्वविद्यालय के हिंदी विभाग के एसोसिएट प्रोफेसर डा.परशुराम पाल के पूरा समय वाला अध्यक्ष बना दिहलसि. एह बाबत शासनादेश जारी हो गइल बा.\nपिछला अध्यक्ष डा. देवकी नंदन शर्मा के मरला का बाद बोर्ड के वरिष्ठतम सदस्य डा.आशाराम के कामचलावे वाला अध्यक्ष बनावल गइल रहे बाकिर उ सगरी नियम कायदा ताखा पर राखत प्रध्यापकन के बहाली ला साक्षात्कार करावे लगली. चयन बोर्ड में एकरा खिलाफ आवाज उठावल गइल त आशाराम ओह लोग के दरकिनार क दिहली इहे सब विवाद का चलते सरकार नया अध्यक्ष बहाल क दिहलसि.\nTags: शिक्षासेवा चयन बोर्ड


Malikayin ke pati Lalu Prasad Yadav drives his 'first' jeep in Patna Bhojpuri - Bhojpuri में पढ़ें मलिकाइन के पाती- बुढ़ौती में जीप चलवले लालू आ हो गइल कर्पूरी ठाकुर के चरचा – News18 हिंदी\nBhojpuri में पढ़ें मलिकाइन के पाती- बुढ़ौती में जीप चलवले लालू आ हो गइल कर्पूरी ठाकुर के चरचा\nलालू जादो बेमार बाड़े. बूढ़ हो गइल बाड़े. बाकिर चारा घोटाला में पेसी खातिर अइले पटना त आपन पुरनका जीप निकाल के हांके लगले. लालू जीप त हंकबे कइले, ऊ एही बहाने कर्पूरी ठाकुर पर चर्चा के लर जोर दिहले. लालू कहले कि एही जीप से हम कर्पूरी ठाकुर के घुमावत रहनी. ओकरा बाद त एकरा पर घमसान शुरू हो गइल बा.\nLast Updated : November 29, 2021, 15:57 IST\nपांव लागीं मलिकार ! रउरा त मालूमे होई मलिकार कि लालू जादो महीना भर में दुसरका बेर पटना आइल रहले हां. उनकर नौटंकी त रउरा जनबे करीले. पहिलका बेर अइले त ललटेन छाप के संघतिया दल हाथ छाप के एगो नेता भगत चरन दास के भकचोन्हर दास आ नीतीश के सरकार के विसर्जन के बात कह के खूबे चरचा में रहले. अबकी चारा घोटाला में कोट में हाजिर होखे अइले त सन सतहत्तर में कीनल आपन जीप हांके लगले. ऊ इहो कह दिहले कि एही जीप से ऊ करपूरी ठाकुर के घुमावल करस. एकरा बाद त उनकर जवन छीछालेदर भइल हा मलिकार कि पूछीं मत. विरोधी लोग उनका पर मधुमाछी नियर टूट परल हा. लोग ओह जमाना के कागज खोज-हींड़ के निकालल हा, जब कबो करपूरी जी उनका से जीप मंगले रहले आ ऊ ई कह के देबे से इनकार क दिहले रहले कि जे मुखमंतरी रह चुकल बा, ऊ एगो कार काहे नइखे कीन लेत. हमरा गाड़ी में तेल नइखे, कह के ऊ उनका के जीप देबे से मना क दिहले.\nरउरा त जनबे करीले मलिकार कि पांड़े बाबा के दुअरा रोजे खाली गांवे के लोग ना जुटेला, टोला टपरी के लोग के भी जुटान होला. एही में काल्ह गवंदरी के गेना मिसिर आइल रहुवीं. उहां के जल्दी बोलीं ना, बाकिर जब बोली ले त उहां के मुंह से बड़ा तिरपिछाह बोली निकलेला. पांड़े बाबा जब ई खबर सुनावत रहुवीं त गेना मिसिर से ना खेपउवे. ऊ कहुवन- ऊंट के रूप आ गदहा अइसन बोल एही के कहल जाला.\nलालू के त शुरुए से आदत आपन घर भरे के रहल बा. उनकरा का बुझाई कि केतना तेयाग से करपूरी जी पोलटिक्स में जिनिगी बितवले. जे दू-दू बेर मुखमंतरी रहल, विपक्ष के नेता रहल, ऊ अपना खातिर एगो कार ले ना कीन पावल. आपन घर ले ना बना पावल. अपना कुल खानदान से केहू के जीयत भर में पोलटिक्स त छोड़ दीं, सरकारी नोकरी ले ना लगावल, ओकरा बारे में लालू का बतिअइहें. शुरुए से ऊ आपन सोचले. कइसे लंगी मार के ऊ मुखमंतरी बनले, लोग उहो जानता. ओकरा बाद उनकर कइल-धइल के नइखे देखले. पूरा खानदान उनकर पोलटिक्स में ललटेन छाप के मालिक बनल बा. धन-संपत के त पूछहीं के नइखे, ऊ त अइसन झलकत बा, जइसे गोड़ भा हाथ के झलका में भरल पानी लउकेला. ओही के फल अबे भोगत बाड़े. ऊ नवटंकी करत रहस. उहें का बतावत रहुवीं कि 40 महीना बाद लालू पटना अइले त लवटते किरनी (किडनी) खराब होखे के हल्ला मच गइल. अबकी जीप हंकले हां त सुनाता कि भाग के दिल्ली के अस्पताल में फेर भरती होखे के परल हा.\nगेना मिसिर के बतकही सुनला के बाद पांड़े बाबा के माथा के पुरनका पोथी खुल गउवे. उहां के करपूरी ठाकुर के बारे में एगो बात अइसन बतउवीं कि मन पसीज गउवे, ई सोच के अइसनो लोग नू पोलटिक्स में रहल बा. पांड़े बाबा बतावत रहुवीं कि करपूरी जी दू बेर बिहार के सीएम रहले, बाकिर कार ना कीन पवले. जिनिगी के अखिरिया समय में एगो पुरान कार जरूर किनाइल, बाकिर लोग बतावेला कि उहो चंदा से किनाइल रहे, कवनो घूस के पइसा से ना. जेतना साफ उनकर सुभाव रहे, ओतने सादा उनकर जिनिगी. गेना मिसिर के बात के उहां के आगे अउरी साफ कउवीं.\nकहवीं कि अस्सी के दसक ले करपूरी ठाकुर के जरी आपन कार ना रहे. एक बेर असेंबली के स्पीकर के जरिये ऊ लालू से जब कुछ देर खातिर जीप मंगले त कागज पर लिख के लालू उनका के जवाब भेजववले कि ‘कर्पूरी ठाकुर दू बार मुखमंत्री रहल बाड़े, कार काहें नइखन कीन लेत.’ इहे बतिया ए घरी उपटल बा, जब लालू ई कहले कि ऊ अपना जीप पर करपूरी जी के घुमावत रहले. अपना अखिरिया जिनिगी में करपूरी जी सकेंड हेंड कार कीन पवले. ई कवनो करपूरी के देखावा ना रहे. सांच बात ई रहे कि ऊ अपना जायज आमदनी से कार कीने के हैसियत में ना रहले. इहो बतावल जाला कि ऊ सेकेंड हेंड कार करपूरी जी चंदा के पइसा से कीनले, कवनो घूस के पइसा से ना. पांड़े बाबा बतावत रहुवीं कि 1972 में एमएलए के तनखाह तीन सौ रुपया रहे. एतना में घर चलावल उनका खातिर मुसकिल रहे.\nलोहिया जी के विचारधारा वाला रहले कर्पूरी जी. लोहिया जी के कहनाम रहे कि उनका पाटी के एमएलए लोग आपन जीवन साधारण राखो. 12 जून 1954 के एगो पाती लोहिया जी लिखले रहले समाजवादी एमएलए लोग के नांव से. ओही में एह बात कि जिकिर रहे. 1954 में करपूरी ठाकुर ओही पाटी के एमएमलए रहले. 1977 में ऊ बिहार के मुखमंतरी बनले. लोहिया जी एमपी बन गइल रहले, तबो उनका जरी कार ना रहे. का ओह बेरा ऊ लोग कार ना कीन पाइत ? एह से ना कीनल कि ओह लोगन के तब पोलटिक्स के सिद्धांत होखे.\nपांड़े बाबा कर्पूरी जी के बारे में एगो अउरी बात बतउवीं. उहां के कहत रहुवीं कि कर्पूरी जी हरदम फाटल कुर्ता आ फटही धोती पहिरस. सवख से ना, मजबूरी रहे. घर-परिवार के खरच रहे. अपना फुटानी पर ऊ कइसे बेसी खरच क पइते. एक बेर पटना में जयप्रकास नारायण के जनमदिन पर बड़का नेता लोग के जुटान भइल. चंदरसेखर, रामकिसन हेगड़े आ नानाजी देसमुख आइल रहे लोग. एही में केहू कर्पूरी जी के कुरता पर मजाक कइल. फेर चंदरसेखर जी कहले कि चल भाई, करपूरी जी खातिर एगो कुरता फंड बनावल जाव. ऊ खड़ा भइले आ सभका से चंदा मांगे लगले. सौ रुपिया ले जमा हो गइल. करपूरी जी के दिआइल कि ल, अब नया कुरता-धोती कीन ल. करपूरी जी पइसा त ले लिहले, बाकिर कहले कि पइसा ऊ बाढ़ से तबाह लोग खातिर बनल फंड में जमा क दीहें. अइसन-अइसन तेयागी नेता लोग नू रहल बा मलिकार अपना देस में ! अब त एमएलए-एमपी बनते लोग के आमदनी करोड़न में साल दर साल बढ़े लागत बा.\nTags: Bhojpuri Articles, Bhojpuri News, Bihar News


प्रिंस कुमार ओझा जी के लिखल कुछ भोजपुरी कविता | जोगीरा\nHome भोजपुरी साहित्य भोजपुरी कविता प्रिंस कुमार ओझा जी के लिखल कुछ भोजपुरी कविता\nप्रिंस कुमार ओझा जी के लिखल कुछ भोजपुरी कविता\nपरनाम ! स्वागत बा राउर जोगीरा डॉट कॉम प, आई पढ़ल जाव प्रिंस कुमार ओझा जी के लिखल कुछ भोजपुरी कविता , रउवा सब से निहोरा बा कि पढ़ला के बाद आपन राय जरूर दीं, अगर रउवा प्रिंस कुमार ओझा जी के लिखल कविता अच्छा लागल त शेयर जरूर करी।\nकंहवा बिला गइल दीया दियरखा\nलउकत नइखे अब दियठ ताखा।।\nभुलाइल जाता पहिलका दिन\nएक दुसरे के बुझत लोग हीन।।\nबैल रोकात ना कहऽ के हेव\nखेत जोताय ना अवगार सेव।।\nनइखे उड़त गांव मे अब धुरा\nबइठले काम होखे सब पुरा।।\nगांव होखे भा होखे शहर\nसगरो बा बेरोजगारी के कहर।।\nकंहवा भेजात बा अज्ञा बीजे\nलोग तऽ खड़े खड़े लागल खींचे।।\nसभ्यता मिटल जाता गांव से\nवंचित लोग गछियन के छाँव से।।\nदुअरा अब कूदे ना बाछी\nसुनसान खरिहान आ गाछी।।\nबोले ना लोग भोजपुरी भाषा\nप्रिंस कइसे सुधरी एकर दाशा।\nबीतल होली तीज दसहरा।\nपियउ कब ले रहबऽ तु बहरा।।\nनियरा आइल पर्व दिवाली।\nरहतीं तऽ रहित सुख खुशहाली।।\nबीतिहें दिवाली आई छठ।\nबतिया मानऽ पिया छोड़ि न हठ।।\nआई पर्व गंग असनाना।\nकरिहे माई पितु संग नहाना।।\nलागी ददरी छतर मेला।\nभीड़ भाड़ में होई रेला।।\nअक्षय नवमी पर्ब पुजाई।\nअंवरा गाँछि बनि रसोई।।\nमानि लऽ बतिया हमरो जाना।\nछाड़ि द कइलऽ तुहूं मनमाना।।\nखेती बारी दिन नियराई।\nरहबऽ तबे गंहू बोआई।।\nबिया बाल आ खाद किनाई।\n*प्रिंस से कहऽ खेत जोताई।।*\nअब आईल दशहरा के पूजा।\nमतारी बिनु कोई ना दूजा।।\nघरे घरे भइया धराइल बा कलसा।\nमइया पूरइहें भगतन के ललसा।।\nनव दिन भजन होई नवरात में।\nदसईं पुजाई मिली सुख गात में।।\nमइया के कृपा जाने जहनवा।\nअन्न धन सोना आ देली ललनवा।।\nमाई जी रउआ माया मयरिया।\nदुअरा प भगता करे करजोरिया।।\nनव दिन पूजनवा हो धूमधाम से।\nलोगवा भजेला माई के निष्काम से।।\nअंबे जी हरिना दुःखवा कलेसवा।\nदुनिया के दिहिना सांति सनेसवा।।\nहथवा में तेगा त्रिशुल गदाधारी।\nशेरेवाली करेली शेर के सवारी।।\nमइया के दुअरा प आसीस बँटाला।\nजे केहे आवे लवटि के न जाला।।\n*दीनहीन प्रिंसवा करेला गोहार।*\n*माई जी पूरा करीं असरा हमार*\nबीतल कुवार पावन कातिक आइल\nआजा परदेशी गॉवे छठ नियराईल !!२!!\nअंगना दुआर घरवा सगरो लिपाता\nपूजा के समान घरे घरे किनाता\nतोहरा त आजुले ना इहो बुझाईल\nजोग सनजोग बनित घरवा जे अइतऽ\nमथवा उठा के दउरा घाटे लेके जइतऽ\nतीनि बरिस भखला भइल ना कोशी भराइल\nअम्मा जी कहतानी बाबु के बता दऽ\nबात कके केहू तरेे प्रिंस के बोला दऽ\nटिकट कटाल कहॉ बाड अझुराइल\nप्रिंस कुमार ओझा जी\nपिछला लेखशहीदन के नावे सूबेदार पाण्डेय जी के एगो रचना\nअगिला लेखपिड़िया का व्रत\n“Sapoot” is Releasing in Bihar on June 21\nडिशुम चैनल लेकर आ रहा महापर्व छठ से जुड़े विशेष कार्यक्रम


उत्तर प्रदेश के मंडल सभ के लिस्ट - विकिपीडिया\nउत्तर प्रदेश के मंडल सभ के लिस्ट\n(उत्तर प्रदेश के प्रशासनिक खंड से अनुप्रेषित)\nउत्तर प्रदेश के मंडल सभ नकशा पर\nउत्तर प्रदेश के प्रशासनिक बिभाजन सभ में सभसे ऊपरी स्तर पर मंडल बाने, इसके बाद क्रम से जिला, तहसील आवे लें। तहसील के भी उपबिभाजन ब्लाक (बिकासखंड) में होला, बाकी ई इकाई मुख्य रूप से बिकास सम्बन्धी कामकाज खातिर बाने।\nवर्तमान में, उत्तर प्रदेश में कुल 18 गो मंडल, 75 गो जिला, आ 822 ब्लाक बा।\nमंडल या कमिश्नरी के प्रशासनिक मुखिया कमिश्नर (मंडलायुक्त) होलें आ पूरा मंडल में कानून ब्यवस्था आ जमीन के लगान (रेवेन्यू) वसूली के जिम्मेदारी इनहीं के होला। कमिश्नर लोग भारतीय प्रशासनिक सेवा (आइएएस) के सीनियर अधिकारी होला लोग आ परमोशन के बाद एह पद पर पहुँचे ला।\nजिला के जिलाधीश (डीएम या कलेक्टर) होलें। वास्तव में सरकारी कामकाज के बँटवारा के कारण एकही ब्यक्ति के ई तीनों पद के अनुसार तीन गो नांव से बोलावल जाला। रेवेन्यू संबंधी काम करे पर इनहीं लोग के कलेक्टर कहल जाला, आ न्याय संबंधी काम के समय डिस्ट्रिक्ट मजिस्ट्रेट (डीएम)।\nतहसील स्तर पर डिप्टी कलेक्टर (जेकरा के एसडीएम भी कह दिहल जाला) आ तहसीलदार लोग मुख्य अधिकारी होला।\nमंडल मुख्यालय जिला सभ नकशा\nअमेठी जिला ।गौरीगंज\nझाँसी मंडल झाँसी\nविन्ध्याचल मंडल मीरजापुर\nवाराणसी मंडल वाराणसी\nउत्तर प्रदेश के जिला सभ\n↑ "Welcome to Official Web Site of Uttar Pradesh Government". Up.gov.in. 1967-10-02. पहुँचतिथी4मई 2017.\n↑ Jagran Josh (2013-06-18). "Uttar Pradesh: Administrative Structure". Jagranjosh.com. पहुँचतिथी 2017-05-04.\nउत्तर प्रदेश के प्रशासनिक नक्सा, भारत के जनगणना - 2011\n"https://bh.wikipedia.org/w/index.php?title=उत्तर_प्रदेश_के_मंडल_सभ_के_लिस्ट&oldid=720777" से लिहल गइल\nउत्तर प्रदेश के मंडल सब\nएह पन्ना पर आखिरी बेर संपादन 15 मई 2022 के 05:56 बजे भइल रहल।


विराट भट्ट के ‘पंचायत’ – Anjoria\nसिनेमा भोजपुरी के एक्शन किंग विराज भट्ट के फिलिम ‘पंचायत’ प्रदर्शन खातिर तइयार हो गइल बा. ई पंचायत अइसन बा जवना में विराज भट्ट के हैरत अंगेज एक्शन देख सभे चउँक जाई. एकरा के निर्देशित कइले बाड़न फिरोज खान. नायिका बाड़ी काजल राधानी, आ साथे बाड़न बृजेश त्रिपाठी. विराज भट्ट के अनेके फिलिम, जइसे कि ‘जानवर’, ‘जान तेरे नाम’, ‘भाई जी’, ‘दुर्गा’, ‘मर्द तांगेवाला’, आ ‘हिम्मतवाला’ सफलता के रिकार्ड बना चुकल बाड़ी सँ.


Bhojpuria.com | अब राजस्थान में गूंजी रेडियो राघव के आवाज\nHome Samachar Hot Topic अब राजस्थान में गूंजी रेडियो राघव के आवाज\nअब राजस्थान में गूंजी रेडियो राघव के आवाज\t10 November 2009\tNews Desk\tअजमेर। आज बिहार में जन्मल एगो सपना राजस्थान के अजमेर में पूरा होखे जा रहल बा। जी हाँ, हमनी के आपन रेडियो राघव चलाये वाला राघव महतो के सपना आज पूरा होखे जा रहल बा, आ एकरा खातिर राघव के राज्यपाल के हाथ से पुरस्कृत भी कइल जाई। भोजपुरिया डॉट कॉम आज से तीन साल पहिले बिहार के वैशाली जिला के मंसूरपुर से संचालित होखे वाला एफएम रेडियो के बारे में खबर देले रहे, त पूरा देश आश्चर्य में डूब गइल रहे। देश के लगभग सभ अखबार आ टीवी चैनल एह रिपोर्ट के हाथो-हाथ लिहले सन। लेकिन जब मामला बीबीसी आ सीएनएन के माध्यम से अंतर्राष्ट्रीय स्तर पर आ गइल तब भारत सरकार जागल, आ बहुत कम उमिर में ही एह प्रतिभा के गैर-कानुनी बता के ओकर गला घोंट दिहल गइल। सूचना एवं प्रसारण मंत्रालय ना सिर्फ पुलिस का मदद से ओकर स्टेशन के बंद करा दिहलस, बल्कि ओकरा के थाना के चक्कर भी लगाये के पडल। खैर, आज ओही मंसूरपुर (वैशाली) के 24 साल के होनहार युवा राघव महतो द्वारा राजस्थान में बनावल रेडियो स्टेशन के सूचना एवं प्रसारण मंत्रालय के लाइसेंस मिल गइल बा। आ अजमेर के तिलोनिया में मंगलवार के सबेरे एह रेडियो स्टेशन के शुभारंभ सूचना-प्रसारण मंत्रालय के अधिकारी ही करिहें। रउरा के ई जान के आश्चर्य होई कि राघव महतो कवनो तरह के स्कूली पढ़ाई नइखे कइले, आ सामान्य अक्षर ज्ञान से ज्यादा ओकरा कवनो तकनीकी जानकारी भी नइखे। राघव के कहनाम बा कि ऊ परिवार के आर्थिक मदद खातिर सीजन में टेंट-शामियाना के दोकान में काम करत रहे। शादी-वियाह, भाषण-प्रवचन के कार्यक्रम में ऊ टेंट लगावत रहे, आ लाउडस्पीकर के तार तानत रहे। एक दिन ओकरा मन में ख्याल आइल कि एगो छोट माइक के से निकले वाला आवाज एतना दूर कइसे चल जाला। ओकरा बाद ऊ एगो रेडियो मिस्त्री के पास गइलस, आ पुछलस कि भाई ई बाजा (रेडियो) कइसे बाजेला, त मिस्त्री कहलस कि ई बहुत टेक्नीकल चीज हवे। ओकरा बाद रोज ऊ ओह रेडियो दुकान पर बइठल शुरु क देहलस। धीरे- धीरे क के ऊ रेडियो के रिपेयरिंग सीख गइल, आ ओकरा बाद ऊ एक दिन दूगो बांस के जोड़ के अपना ट्रांसमीटर के एह पर लगवलस, फेर एह ट्रांसमीटर के टेप रिकार्डर आ माइक से जोड़के लोकल फ्रीक्वेंसी तैयार कइलस, आ एही तरह शुरु भइल दुनिया से सबसे सस्ता एफएम रेडियो स्टेशन। भोजपुरिया डॉट कॉम पर ई खबर छपला के बाद रातोंरात ऊ दुनिया भर में छ गइलस। ओकरा बाद नयी दिल्ली के एगो संगठन डिजिटल इम्पावरमेंट फाउंडेशन (डीईएफ) के ओसामा मंजर ओकरा गाँवे जाके ओकरा मदद करे के कोशिश कइले। राघव के दिल्ली भी बोलावल गइल, आ एह केस स्टडी के बाद डीईएफ के लागल कि सामुदायिक रेडियो (कम्युनिटी रेडियो) के क्षेत्र में राघव के माडल दुनिया के सबसे सस्ता माडल हो सकेला। डीईएफ आ ओसामा मंजर के प्रयास से राघव के एगो नया दिशा मिलल।देश के सामने पहिला बेर राजस्थान के अजमेर के बेयरफुट कालेज में राघव के द्वारा बनावल कम्युनिटी रेडियो, सूचना-प्रसारण मंत्रालय के अनुमति से 10 नवंबर के सार्वजनिक प्रसारण के विधिवत शुरुआत करी। एह मौका पर भोजपुरिया डॉट कॉम का ओर से राघव महतो, ओसामा मंजर, डीईएफ आ बेयरफुट कॉलेज प्रबंधन के शुभकामना। हमनी के आशा ही ना बल्कि पूरा विश्वास बा कि राघव महतो के सपना सांच भइला के ई खाली एगो शुरुआत ह, अभी ओकरा खातिर पूरा आसमान बाकी बा।एह से संबंधित खबर पढे खातिर एहिजा क्लिक करीं: An American comes up to help Raghav Radio RadioRaghav Radio may start again: RaghavRaghav FM Radio may restart operationsSpecial Report on Raghav FM Radio by Osama ManzarBihar radio man gets help from NRIsHundreds want popular radio station revivedRaghav radio station looks for helpRs. 50 FM Station at Muzaffarpur in troubleMan sets up FM station for Rs 50 at Muzaffarpur\nComments (8)\tजा झार के\t1\nTuesday, 10 November 2009 20:02\tNavin\tबहुत बहुत बधाई बाटे राघव जी के ऊ कहल जाला नु की " ज़रा सी भी लगन हो तो सच्चे सपने भी साकार होते हैं "\nबस एही तारे बढ़त रहा राघव जी, आ करत रहा बिहार आ एह देश के नाम रोशन उ कहल जाला नु " जा झार के, आ हिला द एह संसार के\nThursday, 12 November 2009 10:54\tsantosh samrat\tbhut acaha raghav je khai ego man me sankalp kar ke koi bhi kam pura kiya ja sakta yah aap ne sedh kar deya hai app ke bhut bhut badhai jai bhojpuri samaj santosh samrat ke sabkara ke namsakar\nSunday, 13 December 2009 21:44\tAMRENDRA PRASAD\tbihari mind ke kawno jod naikheedunia me .shaabash raghaw.\nWednesday, 16 December 2009 19:14\tDr. jawaharlal Giri\tThis type of news gives incouragement to other merit.\nlage raho raghav bhai\t5\nMonday, 28 December 2009 20:18\tnityanand bihari\ti am nityanand bihari from patna ,and i am also an small ocassional singer .i am also going to launch an bhojpuri bhakti album in coming years\nTuesday, 30 March 2010 02:01\tsourabh pandey\twell done raghav bhai, its really being appreciable to all biharis who dreams and having courage to finalize their dream.\nabout raghav\t7\nSaturday, 29 May 2010 17:22\tARUN KUMAR PARBAT\tye raghav tu sahi me chamatkar kar dela tahar jor kehu nahikehe tu bajor bara ho.\nSaturday, 21 August 2010 20:14\tHeera Lal\tDaer Raghav,\nHAMARI MULAKAT SABSE PAHLE MANSOORPUR ME HUA THA,OR MAI APNE PRODUCT KA BAHUT PRACHAR KARYAYA THA, MUJHE MALOOM THA KI YAH EK VILKSHAN PRATIBHA HAI, US SAMAY SAMAJ NE TUME NAHI SWIKARA PRANTU AJJ TUM BAHUT AGGE BAD CHUKE HO. ES BAT KA HAME BAHOTT KHUSI HAI, UMMIT KARTE HAI KI TUM OR BHI AGGE APNA OR JILA KA NAM ROUSAN KAROGE.


हाई ब्लड प्रेसरमा के खाने, के नखाने ? - Suvham News\nहाई ब्लड प्रेसरमा के खाने, के नखाने ?\nPrevमहर्षि भारद्वाज र नेपाली समाज\nNextमहर्षि भारद्वाज र नेपाली समाज


न्यू फिल्म भोजपुरी 2019 Mp3 [6.57 MB] | Best you genre music\nIndex of न्यू फिल्म भोजपुरी 2019\nReviewed by Clarra on Tuesday May 21 2019 ★ 89 out of 98 based on 33 user ratings\nFree न्यू फिल्म भोजपुरी 2019 Download Mp3 ● Free Mp3 न्यू फिल्म भोजपुरी 2019 ● Mp3 Downloader न्यू फिल्म भोजपुरी 2019 Free Download ● Mp3 Download न्यू फिल्म भोजपुरी 2019 Mobile ● Download Free न्यू फिल्म भोजपुरी 2019 Music Online ● Mp3 न्यू फिल्म भोजपुरी 2019 Songs Free Download ● Mp3 Download न्यू फिल्म भोजपुरी 2019 Youtube.\nन्यू रिलीज भोजपुरी फुल एचडी रोमांटिक मूवी 2019# PAWAN SINGH || NEW BHOJPURI MOVIE | SANGRAM\nNEW FILM BHOJPURI\nबाजीगर नई भोजपुरी फिल्म 2017 पवन सिंह, रवि किशन पूर्ण मूवी एच.डी. मोबाइल नं +८८८८२४८२९८\nदो सुपरस्टार की खबर #9 - Pawan Singh New Film - Khesari Lal Bhojpuri Devi Geet Shooting Complete\nनई रिलीज़ भोजपुरी मूवी, #Khesari Lal Yadav, | Bhojpuri Movie 2019 Movie - JUNG MERI\nKhesari Lal Yadav, Anjana Singh - Lahu Pukarela - लहू पुकारेला - Bhojpuri Movie\nNayak Full Bhojpuri movie 2019 || Pradeep Pandey Chintu\nBAAHUBALI - खेसारी लाल यादव की सबसे बड़ी महंगी फिल्म 2019 | Khesari Lal Yadav New Action Movie\nNirahua Chalal London Bhojpuri Full HD Movie 2019New Superhit Bhojpuri Movies 2019 HD\n• न्यू रिलीज भोजपुरी फुल एचडी रोमांटिक मूवी 2019# PAWAN SINGH || NEW BHOJPURI MOVIE | SANGRAM\n• Pawan Singh #Kajal Raghwani | 2019 New Released Bhojpuri Superhit Movie "BHOJPURIYA RAJA"\n• MENTAL RAJ (मेंटल राज) Pawan Singh | FULL HD MOVIE 2018 | BHOJPURI SUPERHIT MOVIE 2019\n• नई रिलीज़ भोजपुरी मूवी 2019 #Akshara Singh #Pawan Bhojpuri Superhit HD Movie | Thok Deb\n• पवन सिंह || नई रिलीज़ भोजपुरी ब्लॉकबस्टर मूवी 2019 || Superhit Bhojpuri Movie "THOK DEB"\n• # पवन सिंह की नयी एक्शन भोजपुरी फिल्म 2019 || Pawan Singh || Girftaar || Monalisha\n• Pawan Singh - आ गयी सबसे महंगी मूवी पवन सिंह की क्रेक फाइटर 2019,Pawan singh new movie Creck Fighter\n• Narsimha - पवन सिंह की 2019 की सबसे हिट भोजपुरी फिल्म | Bhojpuri New Movie 2019 | Pawan Singh Movie\n• टाइगर जिन्दा बा - (2019 ) पवन सिंह की सबसे बड़ी फिल्म 2019 | कमजोर दिल वाले न देखें 2019\n• Khesari Lal Yada New Release Bhojpuri Superhit Action Movie 2019 "SAJAN CHALE SASURAL 2\n• Kraftwerk The Robots\n#न्यूफिल्मभोजपुरी2019 #न्यूफिल्मभोजपुरी2019Mp3 #न्यूफिल्मभोजपुरी2019Ringtone #न्यूफिल्मभोजपुरी2019Video #न्यूफिल्मभोजपुरी2019Mp4 #न्यूफिल्मभोजपुरी2019Lyrics #न्यूफिल्मभोजपुरी2019Chord #Mp3 #FreeMp3 #FreeMp3Download\nKhuda Gawah New Remixdj Karan Mp3\nBest Of F A Sumon Mp3 Bangla Song\nदेवर भाभी की बफ विडियो हिन्दी माई\nPoomaram Poothulanje Lyrics Song Download